Σ(κ)ανδαλίζουσα Αφροδίτη από την Κρήτη - Ειδήσεις - νέα - Το Βήμα Online\nΣ(κ)ανδαλίζουσα Αφροδίτη από την Κρήτη\nΜια έκθεση στο Μουσείο Κυκλαδικής Τέχνης καθαρίζει από τη σκόνη του χρόνου την Απτερα, την Ελεύθερνα και την Κνωσό φέρνοντας στο φως ανθρώπινες ιστορίες και πολιτιστικά επιτεύγματα που συνέβησαν πριν από χιλιάδες χρόνια.\nΤο πρώτο που σε εντυπωσιάζει στην έκθεση με τίτλο «Κρήτη. Αναδυόμενες Πόλεις: Απτερα – Ελεύθερνα – Κνωσός. Τρεις αρχαίες πόλεις ζωντανεύουν» του Μουσείου Κυκλαδικής Τέχνης είναι το πάτωμα. Διότι επάνω του είναι αποτυπωμένος ο χάρτης της Κρήτης όπως εμφανίζεται στο Google Earth. Ολοι οι επισκέπτες κοντοστέκονται και το κοιτούν. Και επιτελεί διττή λειτουργία. Αφενός νιώθεις σαν να πατάς στα χώματα του «θεριού που κείτονταν στη θάλασσα», αφετέρου προσανατολίζεσαι: βλέπεις πού ακριβώς βρίσκονται οι ανασκαμμένες περιοχές, ποια η σχέση των αρχαίων πόλεων με τους σύγχρονους οικισμούς ή η απόστασή τους από τη θάλασσα.\nΩστόσο, προτού φτάσεις μέχρι εκεί έχεις λογικά αναρωτηθεί τι πραγματικά γνωρίζεις για τα τρία αυτά ονόματα. Η Κνωσός είναι διάσημη για το μινωικό παλάτι της. Υπάρχουν όμως και αθέατες πλευρές της ιστορίας της; Η Ελεύθερνα έχει αποκτήσει τη δική της φήμη χάρη στο ανασκαφικό έργο των τελευταίων δεκαετιών και στο εντυπωσιακό μουσείο που δημιουργήθηκε εκεί πρόσφατα. Η Απτερα; Αυτήν ίσως να τη θυμούνται μόνο κάποιοι φανατικοί αναγνώστες της Ιωάννας Καρυστιάνη από μια ρωμαϊκή πήλινη κουδουνίστρα με τρία ρεβιθάκια που βρίσκει εκεί ο ήρωας του διηγήματος «Η Τσατσάρα» στο βιβλίο «Η κυρία Κατάκη». Τι είναι λοιπόν αυτό που, πέραν της Κρήτης, ενώνει αυτά τα φαινομενικά ασύνδετα τοπωνύμια;\nΟ καθηγητής του Πανεπιστημίου Κρήτης και διευθυντής του Μουσείου Κυκλαδικής Τέχνης Νίκος Σταμπολίδης (υπεύθυνος επίσης για την επιμέλεια της έκθεσης μαζί με την προϊσταμένη Εφορείας Αρχαιοτήτων Χανίων Ελένη Παπαδοπούλου και τους αρχαιολόγους του μουσείου Ιουλία Λουρεντζάτου και Ιωάννη Φάππα) θα δώσει την απάντηση αφού πρώτα πει δύο λόγια για την Κρήτη μπροστά από τον χάρτη του νησιού, με τον περίφημο φρουτοπλοχμό του, τη γιρλάντα του, που εικονογράφησε τον 18ο αιώνα ο ιταλός μοναχός Βιτσέντζο Μαρία Κορονέλι: «Νησί είναι αυτό που βλέπεις τη θάλασσα από παντού. Στην Κρήτη δεν τη βλέπεις από παντού. Επομένως είναι άπειρος, ήπειρος δηλαδή. Είχε ανέκαθεν έναν τεράστιο πλούτο πρώτων υλών για να ζούνε οι άνθρωποι. Ακόμη και οι Φαραώ έρχονταν για να πάρουν φαρμακευτικά προϊόντα για να γιατρέψουν τον ανθρώπινο πόνο ή αρωματικά προϊόντα για να αρωματίσουν τα σώματά τους και για να θυμιάσουν τους θεούς τους. Γι’ αυτό και αναφέρει ο Ομηρος ότι ζούσαν εκεί Πελασγοί, Ετεόκρητες, Αχαιοί, δηλαδή Μυκηναίοι, Κύδωνες και Δωριείς και ότι είχε εκατό πόλεις. Αυτές τις τρεις τις διαλέξαμε για το εξής κοινό τους χαρακτηριστικό: και οι τρεις κάποια στιγμή συρρικνώθηκαν, καταστράφηκαν, εγκαταλείφθηκαν και ξεχάστηκαν. Τόσο πολύ που μερικές φορές στους αναγεννησιακούς χάρτες αναφέρονται σε λάθος τοποθεσία».\nΗ λήθη λοιπόν ήταν αυτή που ένωσε τις τρεις πόλεις και η έκθεση (που διοργανώνεται από το Μουσείο Κυκλαδικής Τέχνης σε συνεργασία με τις Εφορείες Αρχαιοτήτων Χανίων, Ρεθύμνου και Ηρακλείου, υλοποιείται με την υποστήριξη της Περιφέρειας Κρήτης και θα διαρκέσει έως τις 30 Απριλίου) αποπειράται να αποκαταστήσει την αδικία του περάσματος του πανδαμάτορος χρόνου. Η ξενάγηση από τον ίδιο τον Νίκο Σταμπολίδη σε αυτόν τον χώρο είναι μια πραγματική απόλαυση. Δεν είναι μόνο το πάθος και οι γνώσεις του που καθηλώνουν, αλλά και η γλώσσα που χρησιμοποιεί, οι ωραίες λέξεις, οι ποιητικές αναφορές. Οσοι από τους επισκέπτες βρίσκονται κοντά μας και γνωρίζουν ελληνικά δεν μπορούν να αντισταθούν στον πειρασμό να γίνουν διακριτικά δορυφόροι μας για να τον ακούσουν να μιλάει για τη «σανδαλίζουσα» Αφροδίτη που ετοιμάζεται να βγάλει το σανδάλι της για να μπει στο μπάνιο και «παρότι έχει μείνει ακαθάριστη, με λίγο χώμα επάνω της, δεν μπορείς να μη θαυμάσεις τις εξάρσεις, τις βαθύνσεις, το περισπώμενο στόμα, τα μαλλιά της, τις καμπύλες της» ή εστιάζοντας στις λεπτομέρειες ενός μνημείου από τη Νεκρόπολη της Ελεύθερνας να εξηγεί πως πρόκειται για ένα «κενοτάφιο, το πρώτο μνημείο Αγνώστου Στρατιώτη στην ευρωπαϊκή ιστορία».\nΤο προαναφερθέν άγαλμα της Αφροδίτης δεν είναι το μόνο που μοιάζει να βρίσκεται εδώ σχεδόν αμέσως μετά την ανακάλυψή του, αφού η «αφήγηση» πραγματοποιείται μέσα από αντικείμενα που σε μεγάλο ποσοστό ταξιδεύουν για πρώτη φορά εκτός της Μεγαλονήσου – ορισμένα μάλιστα από αυτά αναδύθηκαν από το χώμα μόλις πριν από λίγους μήνες και συντηρούνται έως την τελευταία στιγμή. Προκειμένου να τονιστεί αυτή η αίσθηση, τα περισσότερα εκθέματα μέσα στις προθήκες δεν είναι τοποθετημένα σε βάσεις, αλλά αιωρούνται σαν να βγήκαν μόλις από τη γη. Πρόκειται για την πρώτη φορά που τόσα πολλά αρχαία αντικείμενα, προφυλαγμένα και διατηρημένα στις αποθήκες Εφορειών Αρχαιοτήτων και στα Μουσεία της Κρήτης, φεύγουν από την πατρίδα τους, για μια περιοδική έκθεση στην Αθήνα.\nΔύο κυρίες, η Λία Μπαδογιαννάκη, ιστορικός-αρχαιολόγος, και η αρχιτέκτων Κατερίνα Παράσχη (η οποία όπως μαθαίνουμε από τη φίλη της έχει μάλιστα εργαστεί σε αναστηλώσεις στην Ακρόπολη), χαιρετούν τον κύριο Σταμπολίδη ενθουσιασμένες για να τον συγχαρούν. Η μία μάλιστα είχε έρθει και στα εγκαίνια, αλλά δεν είχε προλάβει να χαρεί την έκθεση όπως ήθελε. Μιλούν με τα θερμότερα λόγια για τα βίντεο και για τον χάρτη του δαπέδου, για κάποια εκθέματα όπως τα πτηνόμορφα μυροδοχεία. Εστιάζουν και σε μια διόλου ευκαταφρόνητη παράμετρο, το πόσο απλά, κατανοητά και εύληπτα έχουν δοθεί οι πληροφορίες χωρίς να υποβαθμίζεται ούτε ελάχιστα το άρτιο επιστημονικά και μουσειολογικά στήσιμο.\nΗ αλήθεια είναι πως η έκθεση με το πλούσιο οπτικό και ηχητικό υλικό, τις οθόνες, τους χάρτες, την ειδική σήμανση αλλά και τη χρήση των μέσων της νέας τεχνολογίας είναι το λιγότερο εντυπωσιακή. Στις προβολές παρουσιάζονται εικόνες από παλαιότερες και νέες ανασκαφικές έρευνες, αποτυπώσεις, σχέδια, αναστηλώσεις καθώς και εργασίες προστασίας και ανάδειξης των αρχαιολογικών χώρων. Ιδιαιτέρως σημαντικό (και όχι πολύ συνηθισμένο) στοιχείο στα βίντεο αποτελεί η χρήση σχεδίου πάνω στην εικόνα που σε βοηθά να κατανοήσεις πώς ακριβώς έμοιαζαν κάποτε στην ολοκληρωμένη τους μορφή τα ερείπια που βλέπεις.\nΟι πιο εξειδικευμένοι (ίσως και οι πιο παρατηρητικοί) επισκέπτες θα αναγνωρίσουν επίσης τρία απτά παραδείγματα αρχαιολογικής προσέγγισης για τον τρόπο ανασκαφής και αποκάλυψής τους, με τις ομοιότητες και τις διαφορές τους. Ο Βαγγέλης Κ., που έχει σπουδάσει αρχαιολόγος και ολοκληρώνει τώρα το μεταπτυχιακό του στη διαχείριση πολιτιστικών ιδρυμάτων, υπογραμμίζει πως η έκθεση έχει καταφέρει να είναι εξίσου κατατοπιστική και στον απλό επισκέπτη και σε κάποιον με περισσότερες γνώσεις. Η Αντζαλί Ανικάτ, φοιτήτρια Ιστορίας στην Οξφόρδη, βρέθηκε στο Μουσείο με τη μητέρα και τον αδελφό της κατόπιν υπόδειξης κάποιου φίλου τους. Οι τρεις ινδικής καταγωγής τουρίστες από το Μάντσεστερ γοητεύτηκαν τόσο από την έκθεση που σκέφτονταν ότι θα έπρεπε να οργανώσουν στο μέλλον ένα ταξίδι στην Κρήτη. Στέκονται μάλιστα για ώρα και περιεργάζονται το σύνταγμα του Απόλλωνος και της Αρτέμιδος. Οπως περιέγραψε ο κ. Σταμπολίδης: «Οι ιδιοκτήτες τους τα είχαν αγοράσει σε δύο διαφορετικά υλικά – το ένα είναι χάλκινο και το άλλο μαρμάρινο και τα τοποθέτησαν επάνω σε μια ντόπια πέτρα. Βρέθηκαν σε ένα, ας το πούμε, εικονοστάσι της εποχής και είναι αριστουργηματικά».\nΣε κάθε πόλη ξεχωρίζει, διαθέτει μάλιστα δικό της διακριτό φόντο, και μια μικρή ανθρώπινη ιστορία. Ο Σωτήριος Πρωτογένιος Ελευθερναίος, για παράδειγμα, μετακόμισε στην Απτερα από την Ελεύθερνα, αλλά δεν κουβάλησε μαζί του μόνο τα περιουσιακά του στοιχεία, πήρε και την ιδεολογία του, τη θρησκευτική του πίστη σε σχέση με την Κυβέλη και τον Ορφέα που αντικατοπτρίζεται στα ειδώλια που μπορεί να έχουν ακόμη και δαιμονικές μορφές. Στην αίθουσα της Ελεύθερνας το περιεχόμενο της τεφροδόχου ηλικίας 2.800 ετών αποκαλύπτει τι δεν πρόλαβε να χωρέσει η σύντομη ζωή ενός νεαρού πολεμιστή που σκοτώθηκε στη μάχη. Στην Κνωσό ένας παιδικός τάφος περιέχει την προίκα του μικρού ενοίκου του.\nΗ έκθεση περιλαμβάνει περίπου 500 αρχαιότητες από παλαιές και νέες ανασκαφές, ευρήματα κάθε είδους που χρονολογούνται από τα νεολιθικά (7η-6η χιλιετία π.Χ.) έως και τα βυζαντινά χρόνια (8ος αιώνας μ.Χ.) και βγαίνουν, τα περισσότερα, για πρώτη φορά στο φως: αγάλματα, ανάγλυφα, ειδώλια, επιγραφές, αγγεία, όπλα, εργαλεία, κοσμήματα, νομίσματα και άλλα έργα, από διαφορετικά υλικά: λίθο, μάρμαρο, ασβεστόλιθο, πηλό, μέταλλο (χαλκό, σίδηρο, άργυρο, χρυσό), φαγεντιανή, γυαλί, ελεφαντόδοντο, ημιπολύτιμους λίθους. Περίοπτη θέση καταλαμβάνουν ορισμένα (υπέροχα) τοπογραφικά σχέδια του άγγλου συγγραφέα, περιηγητή και ζωγράφου Εντουαρντ Λίαρ από τις περιοχές που σχετίζονται με την έκθεση. Μάλιστα, σε κάποια από αυτά η ανθρώπινη παρουσία σκιαγραφείται αχνά, σαν να υποδηλώνεται η εφήμερη φύση της. Η πολυεπίπεδη εμπειρία απευθύνεται σε περισσότερες από μία αισθήσεις, αφού τα ευρήματα από τη νεκρόπολη της Ελεύθερνας συνοδεύονται από ηχητική εγκατάσταση με το μουσικό έργο «Ορθή Πέτρα», μια πρωτότυπη, εξόχως ατμοσφαιρική σύνθεση του Γιώργου Καλούδη για τσέλο και τετράχορδη κρητική λύρα με συμπαθητικές χορδές (όπως αποκαλούνται) που φέρει το όνομα της ιστορικής τοποθεσίας από όπου εμπνεύστηκε ο δημιουργός.\nΤο σημαντικότερο κέντρο του Μινωικού Πολιτισμού που με τις αναστηλώσεις του ανακτόρου της και τον υπερπληθυσμό των επισκεπτών της αποτελεί τον πλέον γνωστό παγκοσμίως ελληνικό αρχαιολογικό χώρο μετά την αθηναϊκή Ακρόπολη. Η έκθεση στο Κυκλαδικής δεν περιλαμβάνει παρά μόνον ελάχιστα στοιχεία από τον χώρο του πασίγνωστου ανακτορικού της κέντρου, αντίθετα, στόχος υπήρξε να κατανοήσει ο επισκέπτης τη συνέχεια της πόλης εκτός του ανακτόρου, τόσο χωρικά όσο και διαχρονικά.\nΟι κύριοι πυρήνες της αρχαίας πόλης βρίσκονται στους λόφους Νησί και Πυργί στις βορειοδυτικές υπώρειες της Ιδης, σε υψόμετρο 380 μ., νότια του σημερινού Ρεθύμνου. Οι επιθυμίες και οι ανταγωνισμοί των ξένων σχολών (κυρίως της Βρετανικής και της Ιταλικής) για μιαν ανασκαφή στην περιοχή καθυστέρησαν την ουσιαστική ανάδυσή της έως τη δεκαετία του ’30, κάτι που έμελλε να γίνει συστηματικά από ελληνικά χέρια με τις ανασκαφές του Πανεπιστημίου Κρήτης από το 1984 μέχρι σήμερα.\nΜία από τις σπουδαιότερες πόλεις-κράτη της δυτικής Κρήτης, άκμασε κατά τους κλασικούς-ελληνιστικούς χρόνους. Οι πρώτες ανασκαφικές έρευνες στην περιοχή του Κόλπου της Σούδας λίγο έξω από τα Χανιά πραγματοποιήθηκαν από τη Γαλλική Αρχαιολογική Σχολή το 1862 και το 1864 και η συστηματική ανασκαφή της είχε ζητηθεί το 1984 από το Πανεπιστήμιο Κρήτης μαζί με την Ελεύθερνα. Το υπ. Πολιτισμού αποφάσισε να δοθεί στο Πανεπιστήμιο η Ελεύθερνα, ενώ αργότερα την ανασκαφή της Απτέρας ανέλαβε η Αρχαιολογική Υπηρεσία.\nINFO: «Κρήτη. Αναδυόμενες Πόλεις: Απτερα – Ελεύθερνα – Κνωσός. Τρεις αρχαίες πόλεις ζωντανεύουν»: Μουσείο Κυκλαδικής Τέχνης (Νεοφύτου Δούκα 4, Αθήνα), έως τις 30 Απριλίου.


da Vinci Αντιμετώπιση Στενωμάτων του Ουρητήρα - Βασίλης Πουλάκης - Χειρουργός Ουρολόγος Ανδρολόγος\nda Vinci Αντιμετώπιση Στενωμάτων του Ουρητήρα\nΤεχνικά Χαρακτηριστικά da Vinci\nda Vinci Ριζική Προστατεκτομή\nda Vinci Κυστεκτομή\nΡομποτική ριζική κυστεκτομή και δημιουργία νεοκύστης FAQ\nda Vinci Μερική Νεφρεκτομή\nda Vinci Pιζική Nεφρεκτομή\nda Vinci Νεφροουρητηρεκτομή\nda Vinci Αφαίρεση Κύστεων Νεφρού\nda Vinci Απλή Προστατεκτομή\nda Vinci Επεμβάσεις Μέσω ενός Τροκάρ (LESS)\nda Vinci Ιεροκολποπηξία\nda Vinci Επινεφριδεκτομή\nda Vinci Αντιμετώπιση Βουβωνοκήλης με πλέγμα\nda Vinci Αντιμετώπιση Κοιλιοκήλης\nΟυρολογικές Κλινικές Μελέτες\nΑίτια / Παράγοντες κινδύνου\nΘεραπευτικές επιλογές Ρομποτική ή κάτι άλλο\nΡιζική ή Μερική Νεφρεκτομή\nΕλάχιστα επεμβατική & τραυματική Χειρουργική\nΘεραπεία υποτροπής του καρκίνου του προστάτη\nΤι είναι και πως δημιουργούνται τα στενώματα του ουρητήρα;\nΤο ανώτερο ουροποιητικό σύστημα αποτελείται από τα νεφρά (δύο όργανα που φιλτράρουν το αίμα και παράγουν τα ούρα) και τους ουρητήρες (δύο στενούς σωλήνες, 25 έως 30 εκατοστά σε μήκος, που μεταφέρουν τα ούρα από τους νεφρούς στην ουροδόχο κύστη). Εάν η ροή των ούρων από τα νεφρά προς την ουροδόχο κύστη αποφράσσεται, τότε συλλέγονται τα ούρα στα νεφρά, τα οποία διογκώνονται και πρήζονται (υδρονέφρωση), γεγονός που οδηγεί σε διαταραχή της λειτουργίας των νεφρών και, αν δεν αντιμετωπιστεί, σε μόνιμη νεφρική βλάβη. Ο πιο συνηθισμένος τύπος απόφραξης εμφανίζεται στη πυελοουρητηρική συμβολή, εκεί που νεφρική πύελος συναντά τον ουρητήρα – μια κατάσταση που μπορεί να αντιμετωπιστεί χειρουργικά με την ρομποτική πυελοπλαστική (για λεπτομέρειες δείτε εδώ). Αλλά και άλλοι τύποι απόφραξης στην ροή των ούρων, γνωστοί ως στενώσεις του ουρητήρα, μπορεί επίσης να συμβούν. Αυτές οι στενώσεις μπορεί να προκληθούν από:\nσυγγενείς (εκ γενετής) ανωμαλίες, παρόντες με την γέννηση (για παράδειγμα, εάν ο ουρητήρας συμπιέζεται ή συστρέφεται από ένα αιμοφόρο αγγείο)\nουλώδη ιστό, που μπορεί να προκύψει ως επιπλοκή από προηγούμενες χειρουργικές επεμβάσεις (όπως ενδοσκοπική χειρουργική επέμβαση για για αφαίρεση λίθων από τα νεφρά ) ή μετά από θεραπεία με ακτινοβολία για καρκίνο ή μετά από φλεγμονή ή από άλλα αίτια\nΣτένωμα ουρητήρα χαμηλά, λίγο πριν από την είσοδό του στην ουροδόχο κύστη από την δημιουργία ουλώδη ιστού. Η στένωση προκαλεί διάταση του ουρητήρα πάνω από το σημείο της στένωσης (υδροουρητήρα) και διάταση του νεφρού (υδρονέφρωση).\nΤι είναι η ρομποτική αποκατάσταση των στενωμάτων του ουρητήρα;\nΑποκατάσταση της φυσιολογικής ροής των ούρων με την μέθοδο της λαπαροσκοπικά υποβοηθούμενης ρομποτικής χειρουργικής σε ασθενείς με στενώματα του ουρητήρα, που πρέπει να αντιμετωπισθούν χειρουργικά.\nΜε ποιους τρόπους και τεχνικές αποκαθίστανται τα στενώματα του ουρητήρα;\nΑνάλογα την θέση της στένωσης χρησιμοποιούνται διαφορετικές επανορθωτικές τεχνικές για την θεραπεία αυτών των στενώματα έτσι ώστε να αποκατασταθεί και η φυσιολογική ροή των ούρων. Όλες αυτές οι λεπτεπίλεπτες τεχνικές περιλαμβάνουν την παρασκευή και διατομή του ουρητήρα – ενός σωλήνα, μισού μόνο περίπου εκατοστού σε διάμετρο – και στη συνέχεια την συρραφή του έτσι ώστε να κλείσει και πάλι.\nΗ ρομποτικά υποβοηθούμενη χειρουργική επέμβαση με την τρισδιάστατη, υψηλής ευκρίνειας εικόνα του χειρουργικού πεδίου προσφέρει τη δυνατότητα για λεπτεπίλεπτες και ακριβείς κινήσεις στους Χειρουργούς καθιστώντας την ιδανική για αυτές τις επεμβάσεις.\nΌλες οι ρομποτικές χειρουργικές προσεγγίσεις για τη θεραπεία των στενώσεων του ουρητήρα συνεπάγονται την διάνοιξη τεσσάρων μικροσκοπικών οπών, μικρότερων του ενός εκατοστού, στην κοιλιακή χώρα, όπου τοποθετούνται ειδικοί σωλήνες, τα λεγόμενα τροκάρ ή πόρτ, για την γρήγορη εισαγωγή και εξαγωγή των ρομποτικών και λαπαροσκοπικών εργαλείων στο εσωτερικό της κοιλιάς. Στο κεντρικό συνήθως τροκάρ εισάγεται η κάμερα του da Vinci Si.\nΗ συγκεκριμένη όμως ρομποτική επέμβαση εξαρτάται πρωτίστως από την τοποθεσία της στένωσης.\nΡομποτική Ουρήτηρο-Ουρήτηροστομία (Ureteroureterostomy)\nΑυτή η επέμβαση γίνεται όταν η απόφραξη εντοπίζεται στο ανώτερο (κορυφή) ή μεσαίο τμήμα του ουρητήρα. Περιλαμβάνει την εκτομή (αφαίρεση) του στενωμένου τμήματος και την συρραφή των υγιών τμημάτων του ουρητήρα μεταξύ τους.\nΡομποτική επανεμφύτευση του ουρητήρα, χωρίς κινητοποίηση της ουροδόχου κύστης\nΑυτή η επανορθωτική ρομποτική επέμβαση, η οποία απαιτεί εξαιρετικά λεπτεπίλεπτη ανατομική παρασκευή και συρραφή, γίνεται όταν υπάρχει απόφραξη στο περιφερικό (κάτω) μέρος του ουρητήρα, εκεί όπου ο ουρητήρας συναντά την ουροδόχο κύστη. Ο χειρουργός κόβει τον ουρητήρα ακριβώς πάνω από το σημείο της απόφραξης και στη συνέχεια επανεμφυτεύει το υγιές, μη-στενωμένο τμήμα του ουρητήρα στην ουροδόχο κύστη, δημιουργώντας ένα νέο άνοιγμα στην κύστη και ράβοντας το άκρο του ουρητήρα σ’ αυτό το άνοιγμα.\nΡομποτική επανεμφύτευση του ουρητήρα με την μέθοδο της πρόσδεσης στον ψοΐτη μυ (Psoas Hitch)\nΣε ορισμένες περιπτώσεις, όπου το άκρο του ουρητήρα είναι πολύ μακριά από την ουροδόχο κύστη (5 με 6 εκατοστά) για να ραφτεί σε αυτήν με μια κανονική επέμβαση επανεμφύτευσης, θα πρέπει η επανεμφύτευση αυτή να συνδυασθεί με την μέθοδο της πρόσδεσης της ουροδόχου κύστης στον ψοΐτη μυ. Στην παραλλαγή αυτή, η κύστη παρασκευάζεται και απελευθερώνεται, αποκόβεται μερικώς από τα στηρίγματά της, και στη συνέχεια ράβεται, προσδένεται («hitched») στον τένοντα του ψοΐτη μυ, φέρνοντάς μ’ αυτόν τον τρόπο την ουροδόχο κύστη σε μια θέση πιο κοντά στο ουρητήρα, έτσι ώστε να γεφυρωθεί το χάσμα που προκύπτει από την αφαίρεση του στενωμένου τμήματος του ουρητήρα. Αυτό εξαλείφει κάθε τάση στη θέση συρραφής μεταξύ του ουρητήρα και της ουροδόχου κύστης, διασφαλίζοντας ότι η επανεμφύτευση θα επουλωθεί σωστά.\nΡομποτική επανεμφύτευση του ουρητήρα με την μέθοδο Boari Flap (πτερύγιο κατά Boari)\nΗ μέθοδος Boari Flap είναι μια άλλη τεχνική που χρησιμοποιείται για επανεμφύτευση του ουρητήρα όταν η στένωση βρίσκεται σε μια περιοχή του ουρητήρα πολύ ψηλότερα από την ουροδόχο κύστη, σε σημείο που η μέθοδος της πρόσδεσης της ουροδόχου κύστης στον ψοΐτη μυ δεν είναι επαρκής για να μειώσει την τάση στην περιοχή της επανεμφύτευσης. Στη επέμβαση αυτή, η οποία μπορεί να συνδυάζεται με την τεχνική της πρόσδεσης στον ψοΐτη μυ, ο Χειρουργός κόβει με τέτοιο τρόπο την ουροδόχο κύστη έτσι ώστε να δημιουργηθεί ένα νέο, πτερύγιο ιστού της ουροδόχου κύστης, που μοιάζει με γλωσσίδα, το οποίο στη συνέχεια τεντώνεται πιο κοντά στο ουρητήρα και ράβεται μαζί του για να κλείσει.\nΡομποτική Ουρητηροκαλυκοστομία (Ureterocalicostomy)\nΑυτή η πολύπλοκη και σπάνια εκτελούμενη χειρουργική επέμβαση γίνεται όταν η πυελο-ουρητηρική συμβολή έχει τόσες πολλές συμφύσεις ώστε είναι αδύνατον να εκτελεστεί μια πυελοπλαστική. Στην πρώτη φάση της επέμβασης ουρητηροκαλυκοστομίας, το κάτω μέρος του νεφρού ακρωτηριάζεται έτσι ώστε να μπορεί να προσδιοριστεί στον κατώτερο πόλο ο κάλυκας του νεφρού (το εσωτερικό μέρος του νεφρού, εκεί όπου δημιουργούνται τα ούρα). Στη συνέχεια, το νεοδημιουργηθέντα άνοιγμα στον κάτω πόλο του νεφρού, όπου συλλέγονται τα ούρα, συρράπτεται και συνδέεται με τον ουρητήρα. Η επέμβαση απαιτεί να έχει στη διάθεσή του ο Χειρουργός όλες εκείνες τις τελευταίες τεχνικές – συμπεριλαμβανομένου του διεγχειρητικού Doppler και υπερηχοτομογράφου, τα οποία εφαρμόζονται απευθείας στο νεφρό – για να εντοπιστεί με ακρίβεια το κατάλληλο σημείο για την επανασύνδεση του ουρητήρα.\nΓενικά για την da Vinci αποκατάσταση των στενωμάτων του ουρητήρα\nΗ da Vinci αποκατάσταση των στενωμάτων του ουρητήρα γίνεται σήμερα ολοένα και πιο δημοφιλής τόσο στις ΗΠΑ όσο και στην Ευρώπη. Χάρις στην αλματώδη ανάπτυξη της χειρουργικής τεχνολογίας είναι δυνατή η ευρεία εφαρμογή και προσφορά της ελάχιστα επεμβατικής προοπτικής για την αποκατάσταση και των στενωμάτων του ουρητήρα – την da Vinci αποκατάσταση των στενωμάτων του ουρητήρα.\nΕίναι πια πραγματικότητα μεγάλες χειρουργικές επεμβάσεις να εκτελούνται μέσω μικρών οπών. Η διαφορά ανάμεσα στη ανοιχτή και ρομποτική αποκατάσταση των στενωμάτων του ουρητήρα. Ανώδυνη και ελάχιστα τραυματική προσέγγιση!\nΕίναι πια πραγματικότητα μεγάλες και πολύπλοκες χειρουργικές επεμβάσεις να εκτελούνται μέσω μικρών οπών (μικροσκοπικών τομών). Έτσι εξασφαλίζονται τα πλεονεκτήματα της οριστικής και πλήρους θεραπείας με την δυνατότητα για:\nγρηγορότερη επιστροφή στις καθημερινές δραστηριότητες, καθώς και\nτο σπουδαιότερο την δυνατότητα για καλύτερα κλινικά αποτελέσματα\nΗ χειρουργική εργασία στην κλίμακα του χιλιοστού κάνει την διαφορά. Πρόκειται για μικροχειρουργική.\nΣτην αποκατάσταση των στενωμάτων του ουρητήρα η χειρουργική εργασία στην κλίμακα του χιλιοστού κάνει την διαφορά. Πρόκειται για μικροχειρουργική. Η πλήρη αποκατάσταση και θεραπεία των στενωμάτων του ουρητήρα απαιτεί ιδιαίτερη ακρίβεια και “μαστοριά” στους χειρισμούς των ρομποτικών εργαλείων.\nΗ τρισδιάστατη και μεγεθυμένη κατά 10-15 φορές όραση από την μία μεριά και η ελευθερία των κινήσεων από την άλλη, που επιτρέπουν να χειρουργούμε σαν να βρίσκονται τα χέρια του χειρουργού μέσα στο σώμα του ασθενούς, παρέχουν μεγαλύτερη ακρίβεια και ασφάλεια στην εκτέλεση δύσκολων επεμβάσεων όπως η αποκατάσταση των στενωμάτων του ουρητήρα. Τα ρομποτικά εργαλεία μοιάζουν και κινούνται σαν το ανθρώπινο χέρι. Ενώ έχουν διάμετρο μόνο 8 χιλιοστά μπορούν να εκτελούν όχι μόνο τις ίδιες κινήσεις με τον ίδιο βαθμό ελευθερίας και ακρίβειας αλλά και περισσότερες κινήσεις με πολύ μεγαλύτερο βαθμό ελευθερίας.\nΗ ακρίβεια των χειρισμών, η δυνατότητα να υπάρχουν μέσα στην κλειστή κοιλιά του ασθενούς δύο μικροσκοπικά χεράκια που εκτελούν με την ίδια και μεγαλύτερη ευλυγισία και ελευθερία τις κινήσεις του ανθρώπινου καρπού, η μεγεθυμένη κατά 10-15 φορές όραση, η τρισδιάστατη εικόνα και ο έλεγχος που παρέχει το ρομποτικό σύστημα da Vinci Si HD συμβάλει στην αποτελεσματική αποκατάσταση των στενωμάτων του ουρητήρα εξαφανίζοντας σημαντικά τα ενοχλητικά συμπτώματα και την απειλητική για την νεφρική λειτουργία υδρονέφρωση που προκαλούσε η στένωση του ουρητήρα.\nΟι ασθενείς με στένωμα στο ουρητήρα, που υποβάλλονται σε επανεμφύτευση του ουρητήρα, ανησυχούν επίσης για την διαφύλαξη της λειτουργικότητας του αποφραγμένου, υδρονεφρωτικού νεφρού μετά την επέμβαση. Η διαφύλαξη της λειτουργικότητας του νεφρού εξαρτάται κυρίως από την προϋπάρχουσα λειτουργία του καθώς και το αποτέλεσμα της επέμβασης, που σκοπό έχει την πλήρη άρση της απόφραξης και την απρόσκοπτη ροή των ούρων. Το σύστημα da Vinci αναπαράγει τις καλύτερες τεχνικές της ανοιχτής χειρουργικής και τις ενσωματώνει σε μία ελάχιστα τραυματική, ρομποτικά υποβοηθούμενη προσέγγιση.\nΗ ακρίβεια και η δεξιότητα του χειρουργικού συστήματος da Vinci με την ποικιλία των ρομποτικών εργαλείων επιτρέπει την αντιμετώπιση της καλοήθους στένωσης του ουρητήρα με μία ελάχιστα τραυματική προσέγγιση. Αυτό οφείλεται κυρίως στο γεγονός ότι τα ρομποτικά εργαλεία δίνουν την δυνατότητα στον Χειρουργό να έχει μέσα στην κλειστή κοιλιά δύο μικροσκοπικά χεράκια που λειτουργούν το ίδιο γρήγορα και με ακρίβεια όπως τα ανθρώπινα χέρια. Όλες οι μέχρι τώρα μεγάλες μελέτες δείχνουν ότι η da Vinci αποκατάσταση των στενωμάτων του ουρητήρα παρουσιάζει τα ίδια ποσοστά διατήρησης της νεφρικής λειτουργίας. Διάφορες επίσης μελέτες δείχνουν ότι οι ασθενείς που είχαν προεγχειρητικά φυσιολογική νεφρική λειτουργία παρουσιάζουν πλήρη διατήρηση της νεφρικής τους λειτουργίας (προσδιοριζόμενη με σπινθηρογράφημα νεφρών) μετά από την da Vinci αποκατάσταση των στενωμάτων του ουρητήρα.\nΣχετικά με την πλήρη αντιμετώπιση και εξάλειψη των στενωμάτων του ουρητήρα, η da Vinci αποκατάσταση των στενωμάτων του ουρητήρα εμφανίζει παρόμοια αποτελέσματα σε σύγκριση με την ανοιχτή χειρουργική θεραπεία. Είναι σημαντικό να υπογραμμισθεί ότι η επέμβαση με το da Vinci δεν εκτελείται από το ρομπότ αλλά ο χειρουργός έχει πάντα τον απόλυτο έλεγχο κάθε χειρουργικού βήματος με την βοήθεια της ρομποτικής χειρουργικής πλατφόρμας.\nΠως εκτελείται η da Vinci αποκατάσταση των στενωμάτων του ουρητήρα;\nΗ ρομποτική αποκατάσταση των στενωμάτων του ουρητήρα εκτελείται υπό γενική αναισθησία. Αν και ο χειρουργικός χρόνος διαφέρει από ασθενή σε ασθενή, ο μέσος όρος χειρουργικού χρόνου κυμαίνεται από 1,5 έως 2 ώρες. Κατά την ρομποτική αποκατάσταση των στενωμάτων του ουρητήρα, 3 με 4 μικρές οπές μικρότερες του ενός εκατοστού πραγματοποιούνται στην κάνω κοιλιά μέσα από τις οποίες περνούν ειδικοί σωληνίσκοι (τα λεγόμενα τροκάρ), οι οποίες επιτρέπουν την ταχεία είσοδο και έξοδο των λαπαροσκοπικών και ρομποτικών εργαλείων στο εσωτερικό της κοιλιάς του ασθενή.\nΗ κοιλιά γεμίζει με το αδρανές αέριο διοξείδιο του άνθρακα (CO2) δημιουργώντας έτσι ένα μεγαλύτερο χώρο εργασίας στον Χειρουργό για να ολοκληρώσει την επέμβαση. Το αέριο αυτό εκκενώνεται από την κοιλιά στο τέλος του χειρουργείου. Ο Χειρουργός χειρίζεται 3 πολύ-αρθρωτά όργανα για να φέρει σε πέρας με ακρίβεια, λεπτότητα και σταθερότατο δύσκολο έργο του διαχωρισμού των ιστών, της αιμόστασης, της κοπής και συρραφής με την ίδια και ανώτερη δεξιότητα από εκείνη του ανθρώπινου καρπού.\nΠολύ-αρθρωτά ρομποτικά εργαλεία επιτρέπουν στον Ουρολόγο να χειρουργεί μέσα στο σώμα του ασθενή χωρίς να έχει ανοίξει την κοιλιά με την ίδια ικανότητα σαν να έχει δύο μικροσκοπικά ανθρώπινα χέρια. Επιπλέον ο Χειρουργός ελέγχει μία στερεοσκοπική οπτική (λαπαροσκόπιο) που συνδέεται μία υψηλής ευκρίνειας κάμερα η οποία εξασφαλίζει μία τρισδιάστατη (3-D), υψηλής ευκρίνειας (High Definition, HD) όραση της εσωτερικής ανατομίας του ασθενή μεγεθυμένη κατά 10 έως 15 φορές. Ένας έμπειρος Χειρουργός λειτουργεί σαν βοηθός και στέκεται δίπλα στο χειρουργικό τραπέζι βοηθώντας τον ρομποτικό Χειρουργό κρατώντας ανοιχτό το χειρουργικό πεδίο, αναρροφώντας και καθαρίζοντας, χρησιμοποιώντας όργανα που εισέρχονται μέσα από τα δύο βοηθητικά τροκάρ. Το ρομποτικό σύστημα da Vinci προσαρμόζεται στα τροκάρ πριν την έναρξη της επέμβασης. Με τον ρομποτικό Χειρουργό να κάθεται μόλις ελάχιστα μέτρα δίπλα από το χειρουργικό τραπέζι στην χειρουργική κονσόλα, τα ρομποτικά όργανα ελέγχονται από τον Χειρουργό σε πραγματικό χρόνο με υψηλή ακρίβεια κλιμακωτής κίνησης.\nΠολυ-αρθρωτά ρομποτικά εργαλεία επιτρέπουν στον Ουρολόγο μέσα στο σώμα του ασθενή με την ίδια ικανότητα σαν να έχει δύο μικροσκοπικά ανθρώπινα χέρια.\nΤο στενωμένο τμήμα του ουρητήρα μαζί με υγιές τμήμα του πάνω και κάτω από αυτήν παρασκευάζεται και απελευθερώνεται από τους γύρω ιστούς και όργανα. Ο σκοπός είναι ν’ αφαιρεθεί πλήρως το στενωμένο τμήμα του ουρητήρα χωρίς να μείνει τίποτα υπόλοιπο και χωρίς να τραυματισθούν τα γειτονικά όργανα, όπως πχ τα μεγάλα αγγεία της κάτω κοιλιάς. Οι ιστοί που αφαιρέθηκαν τοποθετούνται σε πλαστικό σάκο, ο οποίος αφαιρείται ανέπαφος στο τέλος της επέμβασης διαμέσου μίας από τις προϋπάρχουσες οπές, αφού διευρυνθεί τόσο ώστε να χωράει να εξέλθει. Ο στενωμένος ουρητήρας αποστέλλεται για βιοψία (παθολογοανατομική εξέταση).\nΣχηματική εικόνα της διάταξης της χειρουργικής αίθουσας για την ρομποτική αποκατάσταση των στενωμάτων του ουρητήρα\nΜία λεπτή παροχέτευση τοποθετείται στην περιοχή της επέμβασης για να εκκενώνει τα υγρά της επέμβασης και εξέρχεται διαμέσου μίας από τις οπές των τροκάρ. Οι οπές των τροκάρ συρράπτονται χρησιμοποιώντας τεχνικές πλαστικής χειρουργικής για ελαχιστοποίηση των ουλών. Τα σημάδια της επέμβασης απορροφώνται ταχύτατα και ένα μήνα μετά φαίνονται μόνο ελάχιστα.\nΣχηματικές διαφάνειες da Vinci αποκατάστασης των στενωμάτων του ουρητήρα\nΗ παρακάτω παρουσίαση διαφανειών είναι μία σειρά σχηματικών εικόνων που βοηθούν στην καλύτερη κατανόηση των χειρουργικών βημάτων της ρομποτικής αποκατάστασης των στενωμάτων του ουρητήρα.\nΒίντεο da Vinci αποκατάσταση των στενωμάτων του ουρητήρα\nΤο παρακάτω είναι μία σειρά βίντεο για να βοηθήσουν τον ασθενή με μία σύντομη ματιά να κατανοήσει τα χειρουργικά βήματα της da Vinci αποκατάστασης των στενωμάτων του ουρητήρα. (Προειδοποίηση: Το βίντεο περιλαμβάνει ζωντανά στιγμιότυπα μίας πραγματικής ρομποτικής επέμβασης που ορισμένοι θεατές μπορεί να δυσκολευτούν να παρακολουθήσουν).\nΌπως με κάθε μεγάλο χειρουργείο, οι επιπλοκές, αν και πολύ σπάνιες, μπορεί να συμβούν και με την ρομποτική αποκατάσταση των στενωμάτων του ουρητήρα. Η πιθανότητα των επιπλοκών εξαρτάται κυρίως από την εμπειρία του χειρουργού και την προηγούμενη κατάσταση του ασθενούς. Οι πιθανοί κίνδυνοι και επιπλοκές περιλαμβάνουν:\nΑιμορραγία: Η απώλεια αίματος κατά την διάρκεια της ρομποτικής επέμβασης είναι λιγότερη από 100ml και η ανάγκη για μετάγγιση αίματος μικρότερη από 1-2% των περιπτώσεων.\nΛοιμώξεις: Με την χρήση των ενδοφλέβιων αντιβιοτικών ο κίνδυνος λοιμώξεων είναι εξαιρετικά σπάνιος. Σε περίπτωση που εμφανισθούν συμπτώματα λοίμωξης (πυρετός, εκροή υγρού από τις οπές του δέρματος, ερυθρότητα των τομών, συχνουρία, πόνος, δυσουρία κτλ) θα πρέπει να ενημερώσετε αμέσως τον γιατρό σας.\nΜετεγχειρητική κήλη: Λόγω των μικροσκοπικών λαπαροσκοπικών οπών σπάνια αναπτύσσονται κήλες σ’ αυτές τις θέσεις. Επιπλέον, η μεγαλύτερη τομή, μέσα από την οποία αφαιρέθηκε σε πλαστικό σάκο το στενωμένο τμήμα του ουρητήρα, συρράπτεται προσεκτικά για να ελαχιστοποιηθεί ο κίνδυνος μετεγχειρητικών κηλών.\nΤραυματισμός γειτονικών οργάνων: Επειδή η ρομποτική αποκατάσταση των στενωμάτων του ουρητήρα εκτελείται υπό συνεχή οπτική παρακολούθηση και μάλιστα μεγεθυμένη 10-15 φορές και τρισδιάστατη και τα ρομποτικά εργαλεία κινούνται μ’ εξαιρετική ακρίβεια χιλιοστού ο κίνδυνος ανεπιθύμητου τραυματισμού ενός γειτονικού οργάνου είναι πολύ περιορισμένος. Το παχύ και το λεπτό έντερο, ο σπλήνας, το συκώτι, η χοληδόχος κύστη, το πάγκρεας, το δωδεκαδάκτυλο, ο νεφρός, οι μύες, τα αιμοφόρα αγγεία και τα νεύρα είναι σε άμεση γειτονία (ανάλογα με την εντόπιση της στένωσης) και ορισμένες φορές σε επαφή με τον ουρητήρα και μπορεί να τραυματισθούν με την ίδια ίσως και μικρότερη συχνότητα απ’ ότι στην ανοιχτή επέμβαση, που θεωρείται πιο τραυματική. Προσωρινή νευρική ή μυϊκή βλάβη στα άκρα μπορεί να συμβεί σπάνια και είναι συνήθως αποτέλεσμα της τοποθέτησης του ασθενούς στο χειρουργικό τραπέζι. Σ’ εξαιρετικά σπάνιες περιπτώσεις μία επέκταση της επέμβασης ή ακόμα και νέα επέμβαση μπορεί να καταστεί αναγκαία για την αντιμετώπιση του τραυματισμού ενός γειτονικού οργάνου.\nΜετατροπή σε συμβατικό ανοιχτό χειρουργείο: Σε εξαιρετικά σπάνιες περιπτώσεις όταν παρουσιασθούν επιπλοκές ή δυσκολία στην συνέχεια της ρομποτικής επέμβασης η μετατροπή σε συμβατική λαπαροσκοπική ή ακόμα και σε ανοιχτή επέμβαση είναι αναγκαία. Αυτό συμβαίνει σε ποσοστό μικρότερο από 1-2%. Ενδεικτικά στις τελευταίες 1.000 ρομποτικές επεμβάσεις διαφόρων μορφών και βαθμών δυσκολίας (προστατεκτομές, νεφρεκτομές, πυελοπλαστικές, κυστεκτομές κτλ) που πραγματοποίησα προσωπικά δεν υπήρξε καμία τέτοια ανάγκη.\nΣυχνές Ερωτήσεις-Απαντήσεις (Frequently Asked Questions, FAQs)\nΠοιος ασθενής είναι υποψήφιος για την ρομποτική αποκατάσταση των στενωμάτων του ουρητήρα;\nΗ ρομποτική αποκατάσταση των στενωμάτων του ουρητήρα χρησιμοποιείται όπως και η ανοιχτή για την θεραπεία των καλοήθων συνήθως στενωμάτων του ουρητήρα, που προκαλούν απόφραξη στην ροή των ούρων και κατά συνέπεια υδρονέφρωση. Απαραίτητη επίσης προϋπόθεση είναι ο αποφραγμένος νεφρός να έχει μία σχετική λειτουργικότητα μεγαλύτερη από 15%-20% σε σχέση με τον υγιή νεφρό, όπως αυτό διαπιστώνεται στο στατικό σπινθηρογράφημα νεφρών. Όταν όμως ο αποφραγμένος νεφρός έχει μικρή λειτουργική αξία τότε η αποκατάσταση των στενωμάτων του ουρητήρα δεν ωφελεί συνολικά τον ασθενή και είναι προτιμότερη η αφαίρεση του νεφρού παρά η διατήρηση ενός προβληματικού και σοβαρά υπολειτουργικού νεφρού. Γι’ αυτόν τον λόγο πρέπει να αντιμετωπίζονται τα στενώματα του ουρητήρα έγκαιρα προτού προκαλέσουν βλάβη στο νεφρό και έκπτωση της λειτουργίας του, που δεν αναστρέφεται!\nΟι ασθενείς που είναι υποψήφιοι για την ανοιχτή επέμβαση είναι επίσης κατάλληλοι και για την ρομποτική αποκατάσταση των στενωμάτων του ουρητήρα. Όπως σε πολλά διεθνούς φήμης κέντρα των ΗΠΑ και της Ευρώπης έτσι και στην Ουρολογική Κλινική, την οποία διευθύνω στο Metropolitan Hospital, η ρομποτική προσέγγιση είναι η θεραπεία εκλογής για την αποκατάσταση των στενωμάτων του ουρητήρα.\nΠοιος ασθενής δεν θεωρείται “καλός” υποψήφιος για την ρομποτική τεχνική;\nΌπως και στο ανοιχτό χειρουργείο έτσι και στην ρομποτική τεχνική η δυσκολία της επέμβασης εξαρτάται από την εμπειρία του Χειρουργού και το ιατρικό ιστορικό του ασθενούς. Ασθενείς με εκτεταμένες επεμβάσεις στην κοιλιά, ακτινοβολία, σοβαρότατες παθήσεις των πνευμόνων ή της καρδιάς, υπερβολική-κακοήθη παχυσαρκία και αιμορραγικές διαθέσεις πιθανόν να μην είναι οι καλύτεροι υποψήφιοι για την αποκατάσταση των στενωμάτων του ουρητήρα, ανοιχτά ή ρομποτικά. Πρέπει να ληφθεί όμως υπόψιν ότι λόγω της ελαχίστου επεμβατικότητας της ρομποτικής τεχνικής μπορούν να υποβληθούν σε ρομποτική αποκατάσταση των στενωμάτων του ουρητήρα και ασθενείς με σχετικά επιβαρυμένο ιατρικό ιστορικό.\nΕπίσης όταν ο νεφρός έχει αρχίσει να υπολειτουργεί (μικρότερη λειτουργικότητα από 15% έως 20% στο στατικό σπινθηρογράφημα) οι προοπτικές επιτυχίας της αποκατάστασης του στενώματος στον ουρητήρα είναι πολύ περιορισμένες.\nΠοιες άλλες παθήσεις του ουρητήρα, εκτός από τα στενώματα, μπορούν να αντιμετωπισθούν με την μέθοδο της ρομποτικής επανεμφύτευσης του ουρητήρα;\nΚαι άλλες παθήσεις του ουρητήρα, εκτός από τα καλοήθη στενώματα, μπορούν να αντιμετωπισθούν με την μέθοδο της ρομποτικής επανεμφύτευσης του ουρητήρα στην ουροδόχο κύστη (με την πρόσδεση της ουροδόχου κύστης στον ψοΐτη μυ – psoas hitch ή με την δημιουργία πτερυγίου από την ουροδόχο κύστη κατά Boari – Boari flap):\nΜεγάλου βαθμού κυστεοουρητηρική παλινδρόμηση με διάταση του ουρητήρα\nΑποφρακτικός μεγαουρητήρας με ή χωρίς παλινδρόμηση\nΤραυματισμός ή συρίγγιο ή ειδική περίπτωση ουροθηλιακού καρκίνου (μονήρης, χαμηλού βαθμού κακοήθεις και σε μονήρη νεφρό) του μέσου ή και κάτω τμήματος του ουρητήρα\nΑναφέρετε μερικά από τα πλεονεκτήματα της ρομποτικής αποκατάστασης των στενωμάτων του ουρητήρα;\nΟι ελάχιστα επεμβατικές μέθοδοι στην αντιμετώπιση των στενωμάτων του ουρητήρα χρησιμοποιούνται αρχικά με την μορφή της λαπαροσκοπικής προσέγγισης από το 1992 και αργότερα με την μορφή της ρομποτικής τεχνικής από το 2000. Οι τεχνικές αυτές προσφέρουν στους ασθενείς σημαντικά οφέλη όπως πχ:\nμικρές τομές και ελάχιστες ουλές\nελάχιστη απώλεια αίματος (<100-200mL) και πολύ σπάνια ανάγκη για μετάγγιση (<1-2%)\nσύντομος χρόνος νοσηλείας (1-2 ημέρες για τους περισσότερους ασθενείς)\nλιγότερος μετεγχειρητικός πόνος και συνήθως μηδαμινή ανάγκη για μετεγχειρητική αναλγησία\nμακροχρόνια διατήρηση ικανοποιητικής ροής ούρων χωρίς διαταραχές της νεφρικής λειτουργίας\nσύντομος χρόνος ανάρρωσης και γρήγορη επιστροφή στις φυσιολογικές δραστηριότητες (2-3 εβδομάδες) και στην καθημερινή εργασία (3-4 εβδομάδες)\nΠοια τα πλεονεκτήματα της ρομποτικής σε σύγκριση με την ανοιχτή αποκατάσταση των στενωμάτων του ουρητήρα;\nΤο κυρίαρχο πλεονέκτημα της ρομποτικής τεχνικής είναι η χρήση υψηλής τεχνολογίας για την ολοκλήρωση της επέμβασης.\nΠρώτον, υπάρχει βελτιωμένη όραση με 10-15 φορές μεγέθυνση και μία υψηλής ευκρίνειας εικόνα της εσωτερικής ανατομίας σαν αποτέλεσμα χρήσης μίας εξειδικευμένης στερεοσκοπικής οπτικής, η οποία είναι συνδεδεμένη με μία υψηλής ευκρίνειας κάμερα.\nΔεύτερο, ο ρομποτικός Ουρολόγος χειρουργεί με πολυαρθρωτά όργανα, διαμέτρου 8 χιλιοστών, τα οποία έχουν την ίδια δεξιότητα όπως ο ανθρώπινος καρπός.\nΤρίτον, λόγω της αυξημένης πίεσης από το πνευμοπεριτόναιο αλλά κυρίως λόγω της καλύτερης και πιο ακριβούς χειρουργικής προσέγγισης το χειρουργικό πεδίο δεν είναι αιμορραγικό γεγονός που διευκολύνει ακόμα περισσότερο την ορατότητα.\nΤέταρτον, τα ποσοστά ίασης είναι τα ακριβώς τα ίδια με την ανοιχτή επέμβαση.\nΣυνοπτικά, λαμβάνοντας υπόψιν όλα τα παραπάνω, η ρομποτική χειρουργική εξασφαλίζει καλύτερη ορατότητα των σημαντικών ιστών που περιβάλλουν τον στενωμένο ουρητήρα και επιτρέπουν στον Χειρουργό να χειρουργεί με την ίδια δεξιότητα αλλά με μεγαλύτερη ακρίβεια απ’ ότι ένας Χειρουργός όταν διενεργεί μία ανοιχτή αποκατάσταση των στενωμάτων του ουρητήρα, ενώ ταυτόχρονα ολοκληρώνει την επέμβαση μέσα από μικρές οπές με ελάχιστο μετεγχειρητικό πόνο και προπαντός χωρίς καθόλου απώλεια αίματος.\nΥπάρχουν πιθανά μειονεκτήματα στην ρομποτική αποκατάσταση των στενωμάτων του ουρητήρα;\nΟι περισσότεροι ασθενείς με στένωμα στον ουρητήρα, που είναι υποψήφιοι για ανοιχτή επέμβαση, είναι επίσης και άριστοι υποψήφιοι για την ρομποτική τεχνική. Αυτή η ελάχιστα επεμβατική και τραυματική προσέγγιση έχει γίνει η στάνταρντ θεραπεία εκλογής για την πλειοψηφία των στενωμάτων του ουρητήρα. Γενικά, δεν υπάρχει κανένα μειονέκτημα της ρομποτικής επέμβασης.\nΑπό πότε εκτελείτε ρομποτικές επεμβάσεις στην Ελλάδα;\nΑπό την πρώτη στιγμή που ήρθε το πρώτο ρομποτικό σύστημα στην Ελλάδα, τον Οκτώβριο του 2006, τότε που επέστρεψα και από την Γερμανία, εκτελώ στην Ελλάδα ρομποτικές επεμβάσεις. Την πρώτη στην Ελλάδα ρομποτική ριζική προστατεκτομή πραγματοποίησα στις 5 Οκτωβρίου του 2006 με απόλυτη επιτυχία. Από τότε μέχρι σήμερα πραγματοποίησα πολλές εκατοντάδες ρομποτικές επεμβάσεις στην Ελλάδα, που αφορούν όλα τα ουρολογικά όργανα (νεφρό, ουρητήρα, ουροδόχο κύστη, επινεφρίδια κτλ) καλύπτοντας όλο το φάσμα των ρομποτικών ουρολογικών επεμβάσεων.\nΜε βάσει τα στατιστικά δεδομένα της εταιρείας που εισάγει το ρομποτικό σύστημα da Vinci στην Ελλάδα διαθέτω όχι μόνο σήμερα (Αύγουστος 2013) αλλά ουσιαστικά την τελευταία πενταετία τον μεγαλύτερο σε αριθμό και σε επιτυχίες ρομποτικών ουρολογικών επεμβάσεων, με πολύ μεγάλη απόσταση από όλους τους υπόλοιπους Έλληνες Ουρολόγους.\nΠόσο διαρκεί η ρομποτική αποκατάσταση των στενωμάτων του ουρητήρα;\nΗ ρομποτική αποκατάσταση των στενωμάτων του ουρητήρα διαρκεί περίπου 1 με 2 ώρες ανάλογα με το μέγεθος και την θέση του στενώματος του ουρητήρα, την παρουσία παχυσαρκίας, τις προηγούμενες επεμβάσεις στην κοιλιά, την παρουσία ουλών και άλλους παράγοντες. Η διάρκεια της ρομποτικής επέμβασης είναι συντομότερη και από τον χρόνο του ανοιχτού χειρουργείου γιατί παρακάμπτονται οι μεγάλες, επώδυνες και χρονοβόρες τομές. Η διάρκεια της επέμβασης αντανακλά σίγουρα και την εμπειρία του Χειρουργού.\nΠοια η διαφορά ανάμεσα στην λαπαροσκοπική και ρομποτική προσέγγιση;\nΚαι οι δύο είναι λαπαροσκοπικές επεμβάσεις και η επιλογή είναι ένα ζήτημα προτίμησης του χειρουργού και του ασθενούς. Ο χειρουργικός χρόνος, η απώλεια αίματος και η παραμονή στο νοσοκομείο είναι τα ίδια ανάμεσα στην καθαρά λαπαροσκοπική και στην ρομποτική τεχνική. Και οι δύο προσεγγίσεις πραγματοποιούνται φουσκώνοντας την κοιλιά με το αδρανές αέριο διοξείδιο του άνθρακα και εισάγοντας στο εσωτερικό της κοιλιάς λαπαροσκοπικούς φακούς συνδεδεμένους σε υψηλής ευκρίνειας κάμερα για να παρατηρούμε τα εσωτερικά όργανα. Η συμβατική λαπαροσκοπική χειρουργική γίνεται με εργαλεία που τα κρατά απευθείας στα χέρια του ο χειρουργός. Η ρομποτική όμως χειρουργική εκτελείται χρησιμοποιώντας ρομποτικά πολυαρθρωτά εργαλεία που επιτρέπουν στον Χειρουργό με μεγαλύτερη ακρίβεια και με περισσότερη ευκινησία να χειρίζεται μέσω μίας κονσόλας τα εργαλεία σαν να έχει μέσα στην κλειστή κοιλιά του ασθενούς δύο μικρά χεράκια.\nΤι συμβαίνει εάν είναι αναγκαίο να μετατραπεί η ρομποτική επέμβαση σε ανοιχτή ή λαπαροσκοπική;\nΑν και εξαιρετικά σπάνιο μετατροπή σε ανοιχτό χειρουργείο μπορεί να είναι απαραίτητη εάν παρουσιαστούν δυσκολίες κατά την παρασκευή του ουρητήρα ή της ουροδόχου κύστης ή του νεφρού ή/και εκτεταμένη αιμορραγία κατά την ρομποτική προσέγγιση. Ο κ. Πουλάκης έχει εμπειρία και στο ανοιχτό και στο λαπαροσκοπικό χειρουργείο και γι’ αυτό μπορεί να συνεχίσει χωρίς πρόβλημα το χειρουργείο ανοιχτά ή λαπαροσκοπικά εάν αυτό είναι αναγκαίο.\nΠοια είναι τα ποσοστά επιτυχίας της ρομποτικής αποκατάστασης των στενωμάτων του ουρητήρα;\nΤα ποσοστά επιτυχίας όσον αφορά την πλήρη αποκατάσταση των στενωμάτων του ουρητήρα και την άρση της απρόσκοπτης ροής των ούρων, όπως εκτιμάται στις μετεγχειρητικές ακτινολογικές εξετάσεις (αξονική ή μαγνητική τομογραφία/ουρογραφία), είναι ίδια μ’ εκείνα της ανοιχτής χειρουργικής επέμβασης. Η πρόγνωση είναι γενικά άριστη, καθώς τα περισσότερα στενώματα του ουρητήρα είναι καλοήθη.\nΣτην σπάνια περίπτωση, που υπάρχει διεγχειρητικά υποψία καρκίνου του ουρητήρα, ο οποίος διέφυγε των προεγχειρητικών εξετάσεων, διενεργείται ταχεία βιοψία και σε επιβεβαίωση της διάγνωσης προβαίνουμε σε ρομποτική νεφροουρητηρεκτομή. Η τελική παθολογοανατομική εξέταση θα είναι σε μία εβδομάδα διαθέσιμη και θα καθορίσει εάν η στένωση είναι καλοήθης ή κακοήθης.\nΜετά την ρομποτική αποκατάσταση των στενωμάτων του ουρητήρα ο ασθενής σηκώνεται, κάθεται, περπατά και σιτίζεται το βράδυ κιόλας της ίδιας ημέρας. Αυτό μειώνει τους μυϊκούς πόνους και βοηθά σημαντικά την αναπνευστική και πεπτική λειτουργία. Ο ασθενής εξέρχεται από νοσοκομείο την επομένη της επέμβασης και είναι έτοιμος να επιστρέψει στις καθημερινές του δραστηριότητες σε λιγότερο από μία εβδομάδα περίπου. Η παροχέτευση αφαιρείται την 1η ή σπανιότερα την 2η μετεγχειρητική ημέρα. Ένας μετεγχειρητικός έλεγχος με υπερηχογράφημα συνήθως είναι αρκετός και εκτελείται την πρώτη εβδομάδα μετά το χειρουργείο.\nΟ διουρηθρικός καθετήρας αφαιρείται σε μία με δύο εβδομάδες μετεγχειρητικά και η ούρηση ελέγχεται με την διενέργεια ενός υπερηχογραφήματος (στεγανότητα ουροδόχου κύστης, κατακράτηση ούρων κτλ).\nΟ εσωτερικός ουρητηρικός καθετήρας (το λεγόμενο Pig-Tail), το οποίο τοποθετείται πάντα στην αποκατάσταση των στενωμάτων του ουρητήρα, είτε γίνουν ανοιχτά είτε ρομποτικά, αφαιρείται σε 6 με 8 εβδομάδες μετεγχειρητικά, με κυστεοσκόπηση (γίνεται εντελώς ανώδυνα με μέθη). Κατόπιν γίνεται ένας έλεγχος με υπερηχογράφημα ενώ σε ορισμένες μόνο περιπτώσεις απαιτείται μία επαναληπτική αξονική τομογραφία ή ουρογραφία/πυελογραφία.\nΣε περίπτωση επιτυχημένης ρομποτικής αποκατάσταση των στενωμάτων του ουρητήρα υποχωρούν συνήθως άμεσα και τα συμπτώματα που προκαλούνται από την απόφραξη στην ροή των ούρων.\nΓιατί είναι αναγκαία η ρομποτική αποκατάσταση των στενωμάτων του ουρητήρα;\nΗ επέμβαση είναι αναγκαία γιατί μόνο έτσι μπορούν να αντιμετωπισθούν με επιτυχία και οριστικά τα στενώματα του ουρητήρα και τα ενοχλήματα που προκαλούν αυτά, να διατηρηθεί η νεφρική λειτουργία και να διερευνηθεί ακριβώς με την τελική παθολογοανατομική εξέταση ένα μικρό ποσοστό (μικρότερο από 1-3%), που πιθανόν να παρουσιάζουν ύποπτα σημεία κακοήθειας.\nΘα χρειασθεί μετά το χειρουργείο συμπληρωματική θεραπεία με ακτινοβολία ή χημειοθεραπεία;\nΣτην συντριπτική πλειοψηφία των περιπτώσεων τα στενώματα του ουρητήρα είναι καλοήθη και γι’ αυτόν τον λόγο η πρόγνωση είναι άριστη αφού θεραπεύονται πλήρως με την χειρουργική αφαίρεση τους και την επανεμφύτευση του ουρητήρα για την αποκατάσταση της φυσιολογικής ροής των ούρων. Σε σπάνιες περιπτώσεις (λιγότερο από 1-3%) ανακαλύπτεται διηθητικός καρκίνος που χρήζει συμπληρωματικής χημειοθεραπείας υπό την καθοδήγηση ειδικού Ογκολόγου.\nΟδηγός ασθενή για την da Vinci αποκατάσταση των στενωμάτων του ουρητήρα\nΤι πρέπει να προσέχει ο ασθενής μετά από μία da Vinci αποκατάσταση των στενωμάτων του ουρητήρα\nΤα πλεονεκτήματα της ρομποτικά υποβοηθούμενης χειρουργικής\nΣυχνές ερωτήσεις – απαντήσεις για την ρομποτική χειρουργική\nΠολυμέσα με βίντεο, διαδικτυακά αρχεία, σεμινάρια σε ασθενείς και διαλέξεις σε ιατρούς\n← Προηγούμενο: da Vinci Pιζική Nεφρεκτομή Επόμενο: da Vinci Επινεφριδεκτομή →


O ιστότοπος www.bestdeals.gr είναι ένα ηλεκτρονικό εμπορικό κατάστημα πώλησης προϊόντων μέσω του Διαδικτύου που εδρεύει στην Άνω Τούμπα Θεσσαλονικής, Πολυγνώτου 55 και εκπροσωπείται νόμιμα, με Α.Φ.Μ. 037644046 και Δ.Ο.Υ. ΣΤ' Θεσσαλονίκης, ηλεκτρονική διεύθυνση επικοινωνίας [email protected] και τηλεφωνική γραμμή εξυπηρέτησης του ηλεκτρονικού καταστήματος: 2310 340479.\nΟι κάτωθι όροι και προϋποθέσεις θα εφαρμόζονται για την χρήση του ηλεκτρονικού καταστήματος www. BestDeals.gr. Κάθε χρήστης που εισέρχεται και συναλλάσσεται ή κάνει χρήση των υπηρεσιών του ηλεκτρονικού καταστήματος θεωρείται ότι αποδέχεται και συμφωνεί ανεπιφύλακτα με τους κατωτέρω όρους που εδώ διατυπώνονται. Εάν κάποιος χρήστης δεν συμφωνεί με αυτούς τους όρους, τότε θα πρέπει με ευθύνη του να απέχει από την επίσκεψη, τη χρήση του ιστότοπου καθώς και από κάθε συναλλαγή ή χρήση των υπηρεσιών του ηλεκτρονικού καταστήματος.\nΔιευκρινίζεται ότι η BestDeals.grδιατηρεί το δικαίωμα να τροποποιεί ή να ανανεώνει τους παρόντες όρους και τις προϋποθέσεις των συναλλαγών, που γίνονται μέσω του ηλεκτρονικού της καταστήματος.\nXώρα λειτουργίας: Tο ηλεκτρονικό κατάστημα της BestDeals.gr δέχεται παραγγελίες από φυσικά και νομικά πρόσωπα και παραδίδει εμπορεύματα και υπηρεσίες σε διευθύνσεις που βρίσκονται στην Ελλάδα και στην Ευρωπαϊκή Ένωση.\nΑπόρρητο των στοιχείων: H BestDeals.gr δηλώνει ότι τα στοιχεία που της παρέχονται τηρούνται απόρρητα και χρησιμοποιούνται μόνο για τους σκοπούς πώλησης των προϊόντων που εκείνη εμπορεύεται. Σε ουδεμία περίπτωση δεν κοινοποιούνται, πωλούνται ή παραχωρούνται σε τρίτους.\nΠαραστατικά: Για κάθε πώληση η BestDeals.gr εκδίδει το κατάλληλο και απαιτούμενο από τον νόμο παραστατικό.\nTιμές. Oι αναφερόμενες τιμές περιέχουν φόρο προστιθέμενης αξίας 24% (ΦΠA). Οι τιμές δύναται να αλλάξουν χωρίς προειδοποίηση.\nEκτέλεση παραγγελιών - χρόνος παράδοσης\nHBestDeals.gr τηρεί απόλυτη σειρά προτεραιότητας στις εισερχόμενες παραγγελίες. H λήψη και η εκτελεσιμότητα κάθε παραγγελίας επιβεβαιώνεται προς τον πελάτη με ηλεκτρονικό ταχυδρομείο. HBestDeals.gr έχει το δικαίωμα να ακυρώσει ολόκληρη ή μέρος παραγγελίας (για παράδειγμα, αυτό θα συμβεί όταν πρόκειται για προϊόντα που εξαντλήθηκαν ή πρόκειται να σταματήσει η κυκλοφορία τους και η BestDeals.gr δεν πρόλαβε να τα απενεργοποιήσει από τον κατάλογο προϊόντων της). Τα προϊόντα που έχουν την ένδειξη άμεσα διαθέσιμο σημαίνει ότι υπήρχαν σε απόθεμα στη αποθήκη μας κατά την τελευταία ενημέρωση του site. Για όλα τα υπόλοιπα αναφέρεται ενδεικτικός χρόνος που θα μεσολαβήσει για την παράδοσή τους\nΕκτέλεση παραγγελιών - τρόπος παράδοσης\nΓια την παράδοση των παραγγελιών, η BestDeals.gr συνεργάζεται με μεταφορική εταιρεία (courier) της επιλογής της. H συνεργαζόμενη μεταφορική εταιρεία δεν εκπροσωπεί την BestDeals.gr και ενεργεί με βάση ένα πάγιο τρόπο λειτουργίας που έχει συμφωνηθεί αμοιβαία για να επιτευχθεί ένα χαμηλό κόστος μεταφοράς, προς όφελος του πελάτη. Μέχρι την παράδοση τους και την υπογραφή του σχετικού παραστατικού, τα εμπορεύματα φροντίζεται να μεταφέρονται χωρίς κανένα κίνδυνο για τον πελάτη. Μετά την παραλαβή τους ο πελάτης αναλαμβάνει την ευθύνη για τα προϊόντα που παρέλαβε.\nΠροσδοκίες: H φύση των προϊόντων, μπορεί να δημιουργούν προσδοκίες στον πελάτη για δωρεάν υπηρεσίες (εκπαίδευση, συμβουλές, κλπ), που όμως δεν περιλαμβάνονται στις τιμές των προϊόντων. Tο ηλεκτρονικό κατάστημα της BestDeals.gr δέχεται παραγγελίες και παραδίδει προϊόντα και υπηρεσίες σύμφωνα με τις αναφερόμενες σε αυτό προδιαγραφές τους, χωρίς να υπονοείται τίποτα που δεν αναφέρεται.\nΕγγυήσεις προϊόντων: Tα προϊόντα συνοδεύονται από τις εγγυήσεις των κατασκευαστών τους ή των επίσημων διανομέων τους στην Ελλάδα. Tα προϊόντα λογισμικού (software) προσφέρονται ως έχουν και χωρίς καμία άλλη εγγύηση. O πελάτης με την αποσφράγιση του κουτιού αποδέχεται τους όρους της άδειας χρήσης του κατασκευαστή και οφείλει να ενεργήσει μόνος του για την καταγραφή (registration) του προϊόντος, αν αυτό απαιτείται. Tα προϊόντα υλικού (hardware) που αντιπροσωπεύει η BestDeals.gr συνοδεύονται από την εγγύηση του κατασκευαστή τους. H κάλυψη του πελάτη με βάση αυτή την εγγύηση γίνεται (αν χρειασθεί) από την εταιρεία BestDeals.gr. Tα προϊόντα υλικού (hardware) που ΔEN αντιπροσωπεύει η BestDeals.gr και όμως πωλούνται από το ηλεκτρονικό κατάστημα της BestDeals.gr συνοδεύονται από την εγγύηση του κατασκευαστή τους ή του επίσημου διανομέα τους στην Ελλάδα. H κάλυψη του πελάτη (αν χρειασθεί) με βάση αυτή την εγγύηση γίνεται KATEYΘEIAN από την αρμόδια εταιρεία.\nΕγγυήσεις Υπηρεσιών: Στα πλαίσια της ολοκληρωμένης εξυπηρέτησης του πελάτη, η BestDeals.gr προσφέρει διάφορες υπηρεσίες με το προσωπικό της. Είναι αποδεκτό από τον πελάτη ότι το προσωπικό που παρέχει της υπηρεσίες ενεργεί σαν Σύμβουλος του πελάτη και μόνον και δεν τον υποκαθιστά στην χρήση του εξοπλισμού και την λήψη αποφάσεων σχετικά με τον εξοπλισμό του. Σε κάθε περίπτωση, η ευθύνη της BestDeals.gr για την παροχή υπηρεσιών περιορίζεται στο κόστος της παρεχόμενης υπηρεσίας και μόνον.\nYΠΗΡΕΣΙΕΣ ΜΕΤΑ ΤΗΝ ΠΩΛΗΣΗ\nΠαρέχεται ΔΩΡΕΑΝ 09.30π.μ – 17.30 μ.μ. Τηλεφωνική Τεχνική Υποστήριξη.\nΕπισκευή Βλάβης Υλικού (hardware)\nAν ο πελάτης διαπιστώσει πρόβλημα στον εξοπλισμό του, που δεν οφείλεται σε λάθος επιλογές, ρυθμίσεις, κλπ, αλλά σε πραγματική βλάβη του υλικού (hardware), θα πρέπει να τηλεφωνήσει στην εταιρεία BestDeals.gr στο τηλέφωνο 2310-340479. Σε κάθε περίπτωση ο πελάτης πρέπει να έχει πρόχειρο τον σειριακό αριθμό (serialno) της συσκευής του ή τον κωδικό μοντέλου - modelno- ή άλλο κωδικό που μπορεί να εμφανίζεται στο προϊόν που μπορεί να του ζητηθεί, για να εξυπηρετηθεί. Ακόμα είναι απαραίτητο να διατηρεί τα αποδεικτικά της αγοράς του.\nα) σε όλες τις περιπτώσεις στις οποίες με αποδεδειγμένη υπαιτιότητα της Bestdeals.gr πουλήθηκαν λανθασμένα προϊόντα ή προϊόντα κακής και ελαττωματικής ποιότητας (λάθος στην λήψη της παραγγελίας, στην τιμολόγηση, στην αποστολή, κατεστραμμένα κατά την μεταφορά ή με κακή συσκευασία)\nβ) σε όλες τις περιπτώσεις στις οποίες υπήρξε πρόβλημα / ελάττωμα στο προϊόν (λειτουργίας ή ποιότητας) το οποίο καλύπτει η εγγύηση του προϊόντος και εφόσον η εγγύηση έχει δοθεί από την BestDeals.gr.\nγ) στις περιπτώσεις που το πρόβλημα που παρουσιάζεται είναι πρόβλημα softwareτα έξοδα αποστολής καλύπτονται από τον πελάτη\nδ) στις περιπτώσεις που το πρόβλημα δεν είναι εμφανές και δεν θα μπορέσει να επιβεβαιωθεί από τους τεχνικούς μας (πχ εμφανίζεται μετά από πολύ χρήση, με ειδικές συνθήκες φωτισμού, κλπ) τα έξοδα επιστροφής θα καλύπτονται από τον πελάτη. Σε αυτές τις περιπτώσεις κρίνεται απαραίτητο να υπάρχει κάποια φωτογραφία ή βίντεο που να μπορεί να επιβεβαιώσει το πρόβλημα.\nΣε κάθε περίπτωση και για όλες τις ανωτέρω περιπτώσεις το ανώτατο χρονικό περιθώριο επιστροφής για αντικατάσταση δεν δύναται να παραταθεί πέραν των δεκατεσσάρων (14) ημερολογιακών ημερών από την ημερομηνία παραλαβής του ελαττωματικού προϊόντος από την εταιρία μας. Δεν εμπίπτουν στην παρούσα διάταξη προϊόντα που καλύπτονται από εγγυήσεις τρίτων όπως από τον κατασκευαστή του προϊόντος ή τον αντιπρόσωπο του. Oι επιστροφές προϊόντων τα οποία δεν είναι στην αρχική τους καινούργια κατάσταση, με όλα τα εγχειρίδια και παρελκόμενα σφραγισμένα και άθικτα στο αρχικό τους περιτύλιγμα και τα κουτιά συσκευασίας με όλο τους το προστατευτικό υλικό χωρίς σημάδια και φθορές, δεν γίνονται δεκτές. Σε καμία περίπτωση δεν γίνονται δεκτές επιστροφές πακέτων λογισμικού των οποίων έχει ανοιχθεί το περιτύλιγμα που τα σφραγίζει. Επιστροφές μνήμης των οποίων έχει ανοιχθεί το περιτύλιγμα δεν γίνονται επίσης δεκτές. Aν έχετε την παραμικρή αμφιβολία για την αποδοχή του προϊόντος που παραλάβατε, μην καταστρέψετε τις προστατευτικές μεμβράνες και τα πλαστικά περιβλήματα γιατί θα καταστήσετε αδύνατη την επιστροφή του.\nΟ πελάτης δικαιούται να ζητήσει επιστροφή του προϊόντος, εντός 14 ημερών από την αγορά, εάν αποφασίσει ότι το προϊόν που πήρε δεν τον εξυπηρετεί. Για να επιτραπεί η επιστροφή το προϊόν δεν πρέπει να έχει αποσφραγιστεί ή να καταστραφεί η συσκευασία του με οποιοδήποτε τρόπο. Η υπαναχώρηση είναι δυνατή μόνο για πελάτες λιανικής και μόνο σε προϊόντα που δεν βρίσκονται σε προσφορά. Τα έξοδα αποστολής σε αυτή την περίπτωση καλύπτονται από τον πελάτη.\nΣε περίπτωση που ο πελάτης επιθυμεί να επιστρέψει κάποιο προϊόν, θα πρέπει να επικοινωνήσει με το τμήμα Διανομής Προϊόντων της BestDeals.gr στο τηλέφωνο 2310-340479 για να πάρει έγκριση επιστροφής προϊόντος.\nΤο BestDeals.gr έχει τη δυνατότητα να χρησιμοποιεί cookies ως μέρος της διευκόλυνσης αλλά και λειτουργίας των υπηρεσιών μέσω της ιστοσελίδας του. Τα Cookies είναι μικρά αρχεία (textfiles), τα οποία απoστέλλονται και φυλάσσονται στον ηλεκτρονικό υπολογιστή του χρήστη, επιτρέποντας σε ιστοσελίδες όπως το BestDeals.gr, να λειτουργούν απρόσκοπτα και χωρίς τεχνικές ανωμαλίες, να συλλέγονται πολλαπλές επιλογές του χρήστη, να αναγνωρίζουν τους συχνούς χρήστες, να διευκολύνουν την πρόσβαση τους σε αυτή, και για τη συλλογή δεδομένων για τη βελτίωση του περιεχομένου της ιστοσελίδας. Τα Cookies δεν προκαλούν βλάβες στους ηλεκτρονικούς υπολογιστές των χρηστών ούτε και στα αρχεία που φυλάσσονται σε αυτούς. Χρησιμοποιούμε τα cookies για να σας παρέχουμε πληροφορίες και να διεκπεραιώνονται οι παραγγελίες σας ενώ σε κάθε έξοδό σας από το site διαγράφονται αυτόματα. Πρέπει να έχετε υπόψη σας ότι τα cookies είναι απόλυτα αναγκαία προκειμένου να λειτουργεί σωστά και απρόσκοπτα η ιστοσελίδα www.bestdeals.gr.\n1. Η BestDeals.grστέλνει ανά τακτά χρονικά διαστήματα ενημερωτικά email στους εγγεγραμμένους χρήστες που έχουν συμφωνήσει να δέχονται newsletters.\n2. Η BestDeals.gr δεν ευθύνεται αν τα newsletter δεν παραδοθούν στον χρήστη, αν και καταβάλει κάθε δυνατή προσπάθεια για την παράδοση τους.\n3. Τα newsletter μπορεί να καταλήξουν στο spamfolder, οπότε παρακαλούμε να επιβεβαιώνετε τακτικά ότι δεν αποθηκεύονται εκεί.\n4. Σε περίπτωση που επιθυμείτε να μην λαμβάνετε πλέον ενημερωτικά newletter ή επιθυμείτε να διαγραφείτε συνολικά από το σύστημα αποστολής νέων της BestDeals.gr, μπορείτε να διαγραφείτε από την λίστα πατώντας τον ανάλογο σύνδεσμο που σας προσφέρετε στο e-mail.\n5. Η BestDeals.gr χρησιμοποιεί πάροχο για την αναγνώριση των παραληπτών των newsletter. Δεν παραδίδει σε 3ους πληροφορίες σχετικά με όνομα, επώνυμο, διεύθυνση κατοικίας.\n6. Διευκρινίζεται ότι τα e-mailπου λαμβάνετε σχετικά με την εξέλιξη της παραγγελίας ουδεμία σχέση έχουν με τα μηνύματα newsletterκαι είναι σημαντικά για την ενημέρωση σας αλλά και εξέλιξη της παραγγελίας.\nΗ εταιρεία δεν ευθύνεται για τυχόν τεχνικά, τυπογραφικά ή ορθογραφικά λάθη στις τιμές και στα χαρακτηριστικά των προϊόντων. Αν παρατηρήσετε κάποιο τέτοιο λάθος, παρακαλούμε επικοινωνήστε μαζί μας πριν παραγγείλετε το προϊόν. Ο πελάτης πρέπει να επιβεβαιώσει τα χαρακτηριστικά του προϊόντος με τον αντίστοιχο κατασκευαστή πριν προβεί στην αγορά του.\nΣε περιπτώσεις χαμηλού ύψους αποθέματος, η www.bestdeals.gr διατηρεί το δικαίωμα να μην εκτελέσει κάποια παραγγελία ή μέρος αυτής, εφόσον η διαθεσιμότητα σε σχέση με την ζήτηση αποδειχτεί ανεπαρκής. Στην περίπτωση αυτή θα πραγματοποιηθεί ενημέρωση. Η τελική επιβεβαίωση διαθεσιμότητας πραγματοποιείται κατά την επεξεργασία της παραγγελίας και την συλλογή των προϊόντων.


H Shannon Elizabeth επιστρέφει στο American Reunion! (NSFW vid) | PokerLobby\nH Shannon Elizabeth επιστρέφει στο American Reunion! (NSFW vid)\n14 Μαρ 2012 - 18:04\nΑκόμα κι αν δεν έχετε ακούσει τη λέξη πόκερ ποτέ πριν στη ζωή σας, οπότε δεν γνωρίζετε ότι θεωρείται μια από τις πιο σέξι παίκτριες στον κόσμο, έχετε δει τη Shannon Elizabeth να παίζει το ρόλο της Nadia στο American Pie.\nΤα πρώτα πόστερ της ταινίας κυκλοφόρησαν χωρίς το αγαπημένο κορίτσι όλων των φίλων της ταινίας, όμως το τρέιλερ μας επιβεβαιώνει ότι δεν υπάρχει reunion του αρχικού καστ χωρίς το πιο καυτό του μέλος!\nΑκόμα και όση δεν πιστεύουν την Elizabeth ως παίκτρια, πρέπει να παραδεχτούν ότι η ημίγυμνη της εμφάνιση ως Nadia στο πρώτο American Pie και όλο το setup με το live stream μέσω διαδικτύου, ίσως ήταν ο πρόδρομος όλων των live stream αγώνων και τουρνουά που βλέπουμε σήμερα!\nΚι αν αυτό είναι υπερβολικό, συγχωρέστε μας, αλλά αγαπάμε αυτή στη σκηνή! Και σας την παραθέτουμε, μαζί με άλλες καυτές στιγμές της Elizabeth. Όμως προσοχή, NSFW!\nΤο τρέιλερ του American Reunion


Αυτοί που βρήκαν χίλιες λέξεις για τον Βασιλακόπουλο, ψάχνουν ακόμα μια κουβέντα για τον Μπερτομέου - Onsports.gr\nΝίκος Συρίγος\t02 Μαίου 2018, 15:10\nΑυτοί που βρήκαν χίλιες λέξεις για τον Βασιλακόπουλο, ψάχνουν ακόμα μια κουβέντα για τον Μπερτομέου\nΕίναι πολύ βολικό να απομονώσεις μια κουβέντα για να κράξεις κάποιον. Και στις τόσες που είπε, στα σοβαρά θέματα που έριξε στο τραπέζι, να απομονώσεις μια πρόταση και να πετάξεις την μπάλα στην εξέδρα…\nΚαι να γίνεις από «μουγκός» λαλίστατος. Να μην προλαβαίνεις να γράψεις. Και καλά οι σταθεροί, οι μόνιμοι «αντί» στον Γιώργο Βασιλακόπουλο. Αυτοί που δέκα η ώρα το πρωί να τον ακούσουν να πει «καλημέρα», θα γράψουν δέκα «θέματα» για να πουν ότι είναι νύχτα… Όλοι έχουμε τις εμμονές μας. Δεν είναι κακό. Και όταν πια έχεις γράψει 4-5.000 φορές εις βάρος του Βασιλακόπουλου, κάποια στιγμή δεν έχει σημασία τι γράφεις… Είναι σαν να «ντουφεκάς» στον αέρα.\nΑλλά οι άλλοι; Οι «φρέσκοι»… Αυτοί που απομόνωσαν την ατάκα για Γκασόλ και την… ξεπάτωσαν. Την έκαναν λύσσα που λέμε.\nΑυτοί που δεν άκουσαν τίποτα άλλο από τον Πρόεδρο της ΕΟΚ, παρά μόνο ότι είπε για τον Ισπανό… Δεν άκουσαν για το χάλι της Ευρωλίγκα, δεν άκουσαν για τους παίκτες που δεν βγαίνουν πια και σε λίγο θα τους ψάχνουμε με το τουφέκι που λέγαμε, δεν άκουσαν για τις τρικλοποδιές που βάζει το ΝΒΑ με την Ευρωλίγκα στις Εθνικές Ομάδες, δεν άκουσαν τίποτα για το γεγονός ότι στην Ευρώπη πλέον έρχονται οι Αμερικανοί από το τρίτο ράφι… Δεν άκουσαν γενικά… Άκουσαν μόνο αυτό που είπε για τον Γκασόλ, το οποίο μάλιστα βλέποντας όλο αυτό το πανηγυράκι που στήθηκε, έσπευσε να το ξεκαθαρίσει άμεσα… Αλλά ούτε αυτό άκουσαν οι φρέσκοι…\nΣε κάθε περίπτωση, επειδή όλοι αυτοί σκίζουν τα ρούχα τους, για τον Γκασόλ, τον Γκαρμπαχόσα και κυρίως το μπάσκετ, όπως λένε, καλό θα ήταν να σχολιάσουν, να μας πουν τις θέσεις τους και για τα υπόλοιπα θέματα που έθιξε ο Βασιλακόπουλος… Εκτός κι αν ένας άνθρωπος που μετράει δεκαετίες στα γήπεδα του μπάσκετ, δεν δικαιούται να έχει άποψη. Γιατί κοντά είμαστε να το ακούσουμε κι αυτό… Σκέφτομαι επίσης κάτι ακόμα. Όλοι αυτοί οι λαλίστατοι, μάλλον είχαν πιε το αμίλητο/άγραφο νερό τις προηγούμενες μέρες… Τότε που δεν βρήκαν κουβέντα να γράψουν για τα όσα έχει κάνει ο Μπερτομέου. Ούτε λέξη ρε μπαγάσες; Αυτοί που έχουν γίνει πιο… Ισπανοί από τους Ισπανούς.\nΑυτοί που εδώ και καιρό, δεν προλαβαίνει να γραφτεί ή να ειπωθεί κάτι στην Ελλάδα για το μεγάλο αφεντικό και τρέχουν να το μεταφράσουν και να στείλουν ραπόρτο… Ας βάλουμε λοιπόν ένα στοίχημα… Και εγώ το βάζω άνετα. Ας κρατήσουμε αυτά που είπε ο Βασιλακόπουλος προχθές στον Κοτζιά και όσα γράφτηκαν μετά. Και να δούμε ποιος και τι θα αντέξει στο χρόνο. Ποιος θα δικαιωθεί και ποιος θα διαψευστεί. Ποιος υπηρετεί το μπάσκετ και ποιος το συμφέρον του… Και κυρίως ποιος μπορεί, λέμε, να κράζει τώρα τον Βασιλακόπουλο για να προετοιμάσει το έδαφος της αποχώρησης του… Όλους άλλωστε ο χρόνος μας κρίνει… Όλους.\n23 λεπτά πριν Η Ελλάδα δεν εισπράττει 1 στα 4 ευρώ έσοδα από ΦΠΑ\n52 λεπτά πριν Τριανταφυλλάκης: «Δίνω το 100% στον Αλμωπό - Θέλουμε τη στήριξη του κόσμου μας»


Ζάεφ: Επιθυμία μου να επιτευχθεί λύση μέχρι τέλος Μαρτίου - Star.gr\nΚΟΣΜΟΣ Παρασκευή, 23 Φεβρουαρίου 2018, 17:22\nΤην επιθυμία του για λύση στην ονομασία των Σκοπίων, εκφράζει ο Πρωθυπουργός της ΠΓΔΜ σε συνέντευξή του στην ιστοσελίδα «Balkan Insight»\nΤην επιθυμία του για λύση στην ονομασία των Σκοπίων, εκφράζει ο Πρωθυπουργός της ΠΓΔΜ, Ζόραν Ζάεφ, σε συνέντευξή του στην ιστοσελίδα «Balkan Insight».\n«Στο διάδρομο προς το γραφείο του κρέμονται πορτρέτα των προκατόχων του. Ένας κοινός παρονομαστής για όλους είναι ότι απέτυχαν να λύσουν το πιο δύσκολο πρόβλημα που παρεμποδίζει την ευρωατλαντική ενσωμάτωση της πΓΔΜ - τη μακρόχρονη διαμάχη με την Ελλάδα για το όνομα της πΓΔΜ» αναφέρει η ιστοσελίδα και συνεχίζει: «Μέχρι το καλοκαίρι θα πρέπει να είναι σαφές εάν ο διάδοχός τους, ο σημερινός πρωθυπουργός, πέτυχε εκεί που απέτυχαν».\n«Θα ήταν καλό να το ολοκληρώσουμε μέχρι τον Ιούνιο, διότι αυτό θα ενθάρρυνε μια απόφαση (από τις Βρυξέλλες) για την έναρξη των ενταξιακών διαπραγματεύσεων στην ΕΕ. Γνωρίζω ότι κάθε περασμένος μήνας (χωρίς λύση) δεν θα είναι προς όφελός μας» σημειώνει ο Σκοπιανός Πρωθυπουργός και επισημαίνει ότι «εάν όλες οι πλευρές κάνουν εξαιρετικές προσπάθειες, αυτό θα μπορούσε να συμβεί ακόμα νωρίτερα».\n«Η επιθυμία μου και η φιλοδοξία μου, καθώς και ο καθένας από εμάς που εμπλέκεται σε αυτή τη διαδικασία, είναι να επιτύχουμε μια λύση για το όνομα μέχρι το τέλος Μαρτίου» λέει. «Δε θα μας βοηθήσει εάν το καθυστερήσουμε γιατί υπάρχουν πάντα ανταγωνιστικές δυνάμεις που είναι αντίθετες προς μια λύση» προσθέτει.\nΓια τον Αλέξη Τσίπρα και τον Νίκο Κοτζιά, ο Ζόραν Ζάεφ σχολίασε ότι ο πρώτος «θέλει πραγματικά να βρεθεί λύση» και ο δεύτερος «κάνει κι εκείνος προσπάθεια».\nΟ πρωθυπουργός της ΠΓΔΜ τονίζει ότι «η διαδικασία πρέπει να καθοδηγείται από τα γεγονότα. Δεν υπάρχει δίλημμα όταν πρόκειται για το γεωγραφικό έδαφος της Μακεδονίας, εμείς έχουμε το βόρειο ή άνω τμήμα, το νότιο τμήμα ανήκει στην Ελλάδα και το ανατολικό στη Βουλγαρία. Εάν σεβόμαστε τα γεγονότα, πρέπει να βρούμε λύση. Και δεν πρέπει να ξεχνάνε ότι το πρόβλημα ξεδιπλώνεται γύρω από το όνομα. Δεν πρέπει να ανοίγουμε άλλα ζητήματα που θα επιφέρουν πρόσθετα προβλήματα και μας απομακρύνουν από μια λύση», καταλήγει στη συνέντευξή του.


«Οι Συναντήσεις της Πέμπτης» Online τον Ιούνιο. Φωτογραφικές παρουσιάσεις σε επιμέλεια του Πλάτωνα Ριβέλλη. - It's Only Arts\n2 & 16 Ιουνίου 2022, 19:00 – 21:00\n· Πέμπτη 2 Ιουνίου: Νίκος Δροσόπουλος, Αντιγόνη Μυριλάκου & Κώστας Καραμολέγκος\n· Πέμπτη 16 Ιουνίου: Πάνος Λαμπρόπουλος & Τασία Βουτυροπούλου\nΟι παρουσιάσεις πραγματοποιούνται μέσω της πλατφόρμας Zoom. Η παρακολούθηση είναι ελεύθερη για όλους κατόπιν προεγγραφής.\nTags: Athens, hellenic american union, ON LINE SEMINARS, Photography, SEMINARS, Αθήνα, Ελληνοαμερικἀνικη ένωση, Μαθήματα Φωτογραφίας, Πλάτων Ριβέλλης, Σεμινάρια, Φωτογραφία\nPrevious ΕΚΘΕΣΗ ΣΤΗΝ ΕΛΛΗΝΙΚΗ ΦΩΤΟΓΡΑΦΙΚΗ ΕΤΑΙΡΕΙΑ ΤΟΥ ΦΩΤΟΓΡΑΦΟΥ ΒΑΣΙΛΗ ΚΑΡΚΑΤΣΕΛΗ “Από το ΧΑΟΣ στο POST” το Σάββατο 28 Μαΐου, στις 6 μμ.\nNext “reunion” 9 – 30 Ιουνίου 2022. ΟΜΑΔΙΚΗ ΕΚΘΕΣΗ ΖΩΓΡΑΦΙΚΗΣ ΣΤΟ ΚΕΝΤΡΟ ΣΥΛΛΟΓΙΚΗΣ ΚΑΛΛΙΤΕΧΝΙΚΗΣ ΔΡΑΣΤΗΡΙΟΤΗΤΑΣ.\nΈκθεση εικαστικών «Πόλις – ροές – εντάσεις – Ώσμωση» στο Ίδρυμα Μιχάλης Κακογιάννης.\n14 – 30 Σεπτεμβρίου […]\nΗ FokiaNou Art Space παρουσιάζει την ομαδική έκθεση ζωγραφικής Phasma.\nEγκαίνια: 30 […]\nΕγκαίνια Ομαδικής Εικαστικής Έκθεσης «η ΠΡΟΛΗΨΗ μέσα από την ΤΕΧΝΗ»…


Θανάσης και Έφη: Μέρα χαράς, ξεκίνημα μιας νέας ζωής - faretra.info\n27 Σεπτεμβρίου 2021 στις 12:29\tFaretra.info\nΚυριακή χθες, 26 Σεπτεμβρίου, και για τον Θανάση Αλαμπορινό και την Έφη Σερενίδου μια ξεχωριστή μέρα, αφού θα ανέβαιναν μαζί τα σκαλιά της εκκλησίας, ξεκινώντας μια καινούρια ζωή.\nΦθινοπωρινό βραδάκι και η οικογένεια του γαμπρού περιμένει υπομονετικά μαζί του τη νύφη - όπως πάντα συμβαίνει, αφού οι νύφες το 'χουν τάμα να καθυστερούν - που καταφτάνει λαμπερή και αεράτη, για να πάρει από τα χέρια του τα τριαντάφυλλα της υπόσχεσης.\nΟ κόσμος χειροκροτεί και το ζευγάρι μπαίνει στο Ναό των Αγίων Αναργύρων της Βέροιας , όπου οι τρεις ιερείς και οι κουμπάροι τους, Τζούλια και Νίκος, θα τους ενώσουν με τα δεσμά του γάμου ενώπιον Θεού και ανθρώπων.\nΟι οικογένειες δίπλα τους μοιράζονται τη συγκίνηση του Μυστηρίου και στο "η δε γυνή να φοβήται τον άνδρα" το ύφος του γαμπρού δεν επιτρέπει κανένα ... πραξικόπημα από τη νύφη, που, αναποφάσιστη αρχικά, τελικά αποφασίζει να μην τον... πατήσει!\nΜε το "Ησαΐα χόρευε", ο κύκλος του γάμου ολοκληρώνεται, και το νέο ζευγάρι εν μέσω μιας αυθόρμητης έκρηξης χαράς και αγάπης του κόσμου δέχεται την αναμενόμενη βροχή από ρύζι, για να ριζώσει, όπως υπόσχεται το έθιμο.\nΤο κάτασπρο στολισμένο αυτοκίνητο της χαράς τούς μεταφέρει στον χώρο της δεξίωσης, για να κόψουν την καθιερωμένη τούρτα και να χορέψουν με τους κουμπάρους τους μέσα στη λάμψη των πυροτεχνημάτων.\nΠολλές και θερμές ευχές από τη Φαρέτρα για "βίον ανθόσπαρτον"!\nΕτικέτες ΓάμοςΈφη ΣερενίδουΘανάσηςΑλαμπορινός\nΕλένη και Γιάννης / Οι γάμοι του κορωνοϊού βρίσκουν πάντα το χρόνο να γιορταστούν!


Μαίρη Παναγάκου: Σαρλότ Τροπικάνα - Γλυφάδα Metropolitans\nΟΙ ΛΑΚΩΝΕΣ ΓΛΥΦΑΔΑΣ ΣΑΣ ΠΡΟΣΚΑΛΟΥΝ!\nΈκτακτο: Κρούσμα μηνιγγίτιδας στη χώρα!\nΖηλεύει ο Δίδυμος;;;\nΜαίρη Παναγάκου: Σαρλότ Τροπικάνα\n1 φρουϊ ζελέ με γεύση ανανά\n1 φάκελλο φυτική σαντιγύ\n300 γρ φράουλες ψιλοκομμένες\n150 γρ φρούτα σε κύβους, μάνγκο, μπανάνα, βερύκοκκα\n20 σαβουαγιάρ, περίπου\n1 φόρμα για σαρλότ, βαθειά με όρθια τοιχώματα\n1. Στρώνετε στον πάτο και τα τοιχώματα της φόρμας αντικολλητικό χαρτί. Καλύπτετε όλη τη φόρμα με σαβουαγιάρ, τοποθετώντας τα όρθια το ένα δίπλα στο άλλο. Για να κολλήσουν καλλίτερα στα τοιχώματα αλείψτε τα με λίγη μαρμελάδα φράουλα.\n2. Ετοιμάζετε το φρουϊ ζελέ και την φυτική σαντιγύ, σύμφωνα με τις οδηγίες της συσκευασίας τους. Τα αναμειγνύετε (πριν παγώσουν) ρίχνοντας λίγο λίγο το ζελέ στην φυτική σαντιγύ και χτυπώντας δυνατά με το μίξερ.\n3. Αφήνετε το μείγμα εκτός ψυγείου να σφίξει λίγο και το ανακατεύετε με τους κύβους φρούτων και τις μισές φράουλες. Ρίχνετε το μείγμα στη φόρμα και το καλύπτετε με τα υπόλοιπα σαβουαγιάρ. Στρώνετε από πάνω αντικολλητικό χαρτί και το βάζετε για 2-3 ώρες στην κατάψυξη.\n4. Ξεφορμάρετε την σαρλότ σε μια πιατέλα, αφαιρώντας το επάνω χαρτί και αναποδογυρίζοντας την φόρμα. Γαρνίρετε με τις υπόλοιπες φράουλες.


“Δύσκολο το ματς με τον ΠΑΟΚ” | ebasket.gr\nΚεντρική Basket League Κολοσσός “Δύσκολο το ματς με τον ΠΑΟΚ”\n“Δύσκολο το ματς με τον ΠΑΟΚ”\nΔημοσίευση στις 16/02 20:23\nΟ Κολοσσός Ρόδου υποδέχεται αύριο στις 4:15μ.μ. τον ΠΑΟΚ στην Ρόδο. Οι Ροδίτες θα επιχειρήσουν να πάρουν την νίκη από τον “πληγωμένο” ΠΑΟΚ, όμως ο Ουίλ Ντέιβις επισήμανε πως το παιχνίδι είναι ιδιαίτερα δύσκολο.\n“Έχουμε ένα πολύ δύσκολο παιχνίδι μπροστά μας με τον ΠΑΟΚ και το παίρνουμε πολύ σοβαρά. Θα πρέπει παίξουμε το καλύτερο που μπορούμε, καθώς έχουμε να αντιμετωπίσουμε μια πολύ καλή ομάδα. Άρα, σε αυτό το ματς θα πρέπει να δείξουμε το δυνατό χαρακτήρα της ομάδας μας. Θέλουμε και σε αυτό το παιχνίδι τον κόσμο στο πλευρό μας, να έρθει και να μας στηρίξει. Πάντα μας δίνει περισσότερη ενέργεια όταν αγωνιζόμαστε στο γήπεδό μας και μάλιστα μας βοηθά πολύ η φασαρία που κάνει.”\nΤην ίδια στιγμή η ΚΑΕ Κολοσσός ενημέρωσε για τα εισιτήρια της αναμέτρησης: “Τα εκδοτήρια του γηπέδου θα είναι ανοικτά πέντε ώρες πριν από το τζάμπολ, δηλαδή από τις 11.00. Τα εισιτήρια κοστίζουν 15 ευρώ, ενώ για παιδιά από 5 έως 14 ετών η τιμή είναι 5 ευρώ, είναι ονομαστικά και δεν μεταβιβάζονται. Υπενθυμίζουμε ότι για την αγορά του κάθε εισιτηρίου, χρειάζεται απαραίτητα ο αριθμός ΑΜΚΑ ή ο αριθμός διαβατηρίου ή η άδεια παραμονής και ο κάθε φίλαθλος να έχει μαζί του την αστυνομική του ταυτότητα.”\nΠροηγούμενο “Ο Ολυμπιακός είναι ευλογία”\nΕπόμενο “Κυπελλούχος η Λαμποράλ, MVP ο Μπουρούσης”\nΑνακούφιση στον Κολοσσό! Αρνητικά όλα τα νέα τεστ κορωνοϊού\nΛήξη – η τουλάχιστον μερική – λήξη συναγερμού στον Κολοσσό, καθώς βγήκαν τα απ…\nΚολοσσός: Ανακοινώθηκε ο Γουότσον! (pic)\nΠαίκτης του Κολοσσού με κάθε επισημότητα είναι ο Γκλιν Γουότσον, ο οποίος πέρσι αγωνίστηκε…


Μνήμη Αλώσεως Κωνσταντινουπόλεως στον Ιερό Ναό Αγίας Τριάδος Ν. Φιλαδέλφειας - ΕΚΚΛΗΣΙΑ ONLINE\nΠέμπτη, 26 Μαΐου 2022 10:09\nΑρχική » ΝΕΑ » Μνήμη Αλώσεως Κωνσταντινουπόλεως στον Ιερό Ναό Αγίας Τριάδος Ν. Φιλαδέλφειας\nΤην Κυριακή του Τυφλού, 29 Μαΐου 2022, στον Ιερό Ναό της Αγίας Τριάδος Ν. Φιλαδελφείας με την ευκαιρία της θλιβερής Επετείου της υπό των Τούρκων Αλώσεως της Κωνσταντινουπόλεως θα τελεστούν Όρθρος, Θεία Λειτουργία και Επιμνημόσυνος Δέησις υπέρ αναπαύσεως Κωνσταντίνου του ευσεβούς Αυτοκράτορος του Παλαιολόγου και πάντων των συν Αυτώ πεσόντων επί των επάλξεων της Βασιλίδος των Πόλεων (29 Μαΐου 1453).\nΜετά το πέρας του Ιερού Μνημοσύνου ο Χορός των Ιεροψαλτών θα αποδώσει θρηνητικούς Ύμνους για την συμπλήρωση 569 χρόνων από την Άλωση της Πόλης.\nΤο Σουλτανάτο του Ομάν επισκέπτεται ο Πατριάρχης ΑντιοχείαςΣυνοδική δέηση για ειρήνη θα πραγματοποιηθεί στο Βελιγράδι


Esperos Paranormal - Δράκοι Γενικότερα\nΚυριακή, 23-ΙΑΝ-2022, 2:27 PM\nΟι Κινέζικοι Δράκοι\nΟι Κινέζοι ανά τον κόσμο, αυτοαποκαλούνται με υπερηφάνεια ως οι "Lung Tik Chuan Ren"(Απόγονοι του Δράκου). Οι Δράκοι αναφέρονται ως τα θεϊκά μυστικιστικά πλάσματα που φέρνουν μαζί τους τον υπέρτατο πλούτο, ευημερία και καλή τύχη.\nΩς έμβλημα του Αυτοκράτορα και της αυτοκρατορικής κυριαρχίας, ο θρύλος του Κινέζικου Δράκου διαποτίζει τον αρχαίο Κινέζικο πολιτισμό και καθόρισε την κουλτούρα τους μέχρι και σήμερα. Η φιλανθρωπία του φανερώνει μεγαλείο, καλοσύνη και ευλογία.\nΟ Κινέζικος Δράκος, ή Lung, συμβολίζει δύναμη και υπεροχή, γενναιότητα και τόλμη, ηρωισμό και καρτερία, ευγένεια και θειότητα. Ένας Δράκος υπερνικά τα εμπόδια, μέχρι η επιτυχία να γίνει δική του. Είναι γεμάτος ενέργεια, αποφασιστικός, αισιόδοξος, ευφυής και φιλόδοξος.Σε αντίθεση με την αρνητική ενέργεια που σχετίζεται με τους Δυτικούς Δράκους, οι περισσότεροι Ανατολικοί Δράκοι είναι όμορφοι, φιλικοί και σοφοί. Είναι οι άγγελοι της ?πω Ανατολής. Αντίθετα με το να είναι μισητοί, τους αγαπούν και τους λατρεύουν. Ναοί και προσκηνητάρια έχουν χτιστεί για να τους τιμήσουν, επειδή ελέγχουν την βροχή, τα ποτάμια, τις λίμνες και τις θάλασσες. Πολλές Κινέζικες πόλεις έχουν τις παγόδες, όπου άνθρωποι έκαιγαν αιθέρια έλαια και προσεύχονταν στους Δράκους. Το παρεκκλήσι (Pool Chapel) του Μαύρου Δράκου, κοντά στο Πεκίνο, ήταν πάντα κρατημένο για την Αυτοκράτειρα και την Αυλή της.\nΕιδικές λατρευτικές τελετές λάβαιναν χώρα εκεί, κάθε πρώτη και δέκατη πέμπτη ημέρα κάθε μήνα.\nΣε πολλά μέρη της άπω Ανατολής μπορεί να βρε κανείς προσκυνητάρια και ιερά των Δράκων. Συνήθως βρίσκονται κατά μήκος των ακτών και σε όχθες ποταμών, επειδή οι περισσότεροι Δράκοι της ?πω Ανατολής ζουν στο νερό. Στο Νησί του Ναού (Isle of the Temple), στην Θάλασσα της Ιαπωνικής Ενδοχώρας (Japan's Inland Sea), έχει γίνει διάσημη στάση για προσκυνητές που διαλογίζονται και προσεύχονται στους Δράκους.\nΚαι οι θηλυκοί και οι αρσενικοί Δράκοι έχουν ζευγαρώσει με ανθρώπους. Οι απόγονοί τους έχουν γίνει μεγάλοι κυβερνήτες. Ο Ιάπωνας Αυτοκράτορας Hirohito εντόπισε την καταγωγή του, 125 γενιές πριν, στην Πριγκίπισσα Καρποφόρο Πετράδι (Fruitful Jewel), κόρη ενός Δράκου Βασιλιά της Θάλασσας. Σε πολλές ασιατικές χώρες, οι Αυτοκράτορες ισχυρίστηκαν ότι είχαν Δράκους προγόνους. Αυτό τους έκανε τόσο περήφανους, που οτιδήποτε χρησιμοποιούσαν ήταν διακοσμημένο με Δράκους και τα περιέγραφαν με την λέξη "δράκος" ως πρώτο συνθετικό: δράκο-θρόνος, δράκο-ρόμπα, δράκο-κρέβατο, δρακό-πλοίο. Με το να αποκαλέσει κάποιος τον Αυτοκράτορα "Δρακοπρόσωπο", ήταν η υπέρτατη τιμή που θα μπορούσε να του αποδοθεί.Οι άνθρωποι πίστευαν ότι οι ?ρχοντες μπορούσαν να μεταμορφώσουν τους εαυτούς τους σε Δράκους. Για εκατοντάδες χρόνια, Ιάπωνες Αυτοκράτορες κάθονταν καλυμμένοι πίσω από κουρτίνες μπαμπού, όποτε έρχονταν καλεσμένοι. Όποιος τολμούσε να κρυφοκοιτάξει, καταδικαζόταν σε θάνατο.\nΟτιδήποτε συνδεδεμένο με τους Δράκους της ?πω Ανατολής είναι ευλογημένο. Η Χρονιά του Δράκου, η οποία λαβαίνει χώρα κάθε δώδεκα χρόνια, είναι τυχερή. Στις μέρες μας. Ανατολίτες αστρολόγοι ισχυρίζονται ότι τα παιδιά που γενιούνται στις Χρονιές του Δράκου απολαμβάνουν υγεία, πλούτο και μακροζωΐα.\nΟι Δράκοι είναι τόσο σοφοί, που μπορούν να είναι βασιλικοί σύμβουλοι. Ένας δεκατριάχρονος βασιλιάς της Καμπότζης, περνούσε τις βραδιές του σ' ένα χρυσό πύργο, όπου συμβουλευόταν τον πραγματικό άρχοντα της χώρας, έναν Δράκο με εννέα κεφάλια.\nΟι Δράκοι της ?πω Ανατολής αν και είναι σοφοί, είναι ματαιόδοξοι. Προσβάλλονται όταν ένας άρχοντας δεν ακολουθεί την συμβουλή τους, ή όταν οι άνθρωποι δεν τιμούν την σημασία τους. Τότε, με πίεση, οι Δράκοι είτε σταματούν την βροχή, είτε προκαλούν έλλειψη αποθεμάτων νερού, ή δημιουργούν μαύρα σύννεφα που προκαλούν καταιγίδες και πλημμύρες. Οι μικροί Δράκοι κάνουν μικρότερες ζημιές, όπως να κάνουν τις στέγες να "τρέχουν", ή κάνουν το ρύζι να "κολλάει".\nΟι άνθρωποι φτιάχνουν πυροτεχνήματα και μεταφέρουν πελώριους χάρτινους Δράκους σε ειδικές παρελάσεις. Επίσης, κάνουν αγώνες ταχύτητας με πλοία σε σχήμα Δράκων στο νερό, για να ευχαριστήσουν και να κατευνάσουν τους Δράκους τους.\nΟ Δράκος φέρει την ουσία της ζωής, με την μορφή της θεϊκής του πνοής, γνωστή σε πολλούς ως cheng chi. Προσφέρει ζωή και αποδίδει την δύναμή της με την μορφή των τεσσάρων εποχών, φέρνοντας νερό από την βροχή, ζεστασιά από την λιακάδα, αέρα από τις θάλασσες και χώμα από την γη. Ο Δράκος είναι η υπέρτατη αντιπροσώπευση των δυνάμεων της Μητέρας Φύσης.\nΟ Κινέζικος Δράκος παρουσιάζεται συχνά σαν το σύμβολο της θεϊκής προστασίας και επαγρύπνισης. Θεωρείται ως το Ανώτερο Ων ανάμεσα σε όλα τα πλάσματα. Έχει την ικανότητα να ζει στις θάλασσες, να πετάει στους ουρανούς και να κουλουριάζεται στο έδαφος με την μορφή των βουνών. Με το να είναι το θεϊκό μυθικό ζώο, ο Δράκος μπορεί να διώχνει τα περιπλανώμενα κακά πνεύματα, να προστατεύει τους αθώους και να προσφέρει ασφάλεια σε όλους όσους φέρουν το έμβλημά του. Ο Κινέζικος Δράκος θεωρείται το ανώτερο σύμβολο της Καλής Τύχης.\nΟ Χορός Των Δράκων\nΕίθε οι Δράκοι να σου προσφέρουν πλούτο και ευημερία\nΕίθε να εξορκίσουν το σκοτάδι, να σου προσφέρουν φώτιση\nΕίθε η Βασίλισσα Δράκαινα να σου χαρίσει εσώτερη δύναμη\nκαι να εξουδετερώσει τους κρυφούς εχθρούς σου\nΕίθε οι Πνευματικοί Δράκοι να σου δωρίσουν την Δύναμη των Στοιχείων\nκαι οι Κυβερνήτες Δράκοι των νεφών να σου παρέχουν βροχή όταν την ζητάς\nΕίθε η Ταμιάτ να επιφέρει τις αλλαγές που ζητάς\nκαι η Ίσταρ να σου εμπνέει την Δύναμη των Δράκων\nΤι είναι ο Χορός των Δράκων\nΟι Δράκοι σαν πραγματικές οντότητες σίγουρα θεωρούνται μυθικά πλάσματα, αλλά όταν αναφερόμαστε σε αυτούς στον αποκρυφισμό, δεν μιλάμε για πλάσματα με σάρκα και οστά, αλλά για πνεύματα ανώτερου αστρικού πεδίου. Οι Δράκοι μπορούν να θεωρηθούν εκφράσεις Θεοτήτων ή Θεότητες χαμηλότερης ιεραρχίας ή αν θέλετε, ανώτερα πνεύματα-οδηγητές.\nΟ Χορός των Δράκων είναι η επίκληση αυτών των Δράκων με σκοπό να βοηθήσουν σε διάφορα θέματα αλλά κυρίως να διδάξουν τον εξασκών. Συνήθως εξασκείται μοναχικά, αλλά αυτό δεν σημαίνει ότι δεν υπάρχουν και Τάγματα Δρακονικής Μαγείας. Όπως κάθε Μυστικιστικό σύστημα, έτσι και ο Χορός των Δράκων απαιτεί αυτο-πειθαρχία, σκληρή εκπαίδευση και προσεκτική μελέτη, αλλά αυτό που χαρακτηρίζει την Δρακονική Μαγεία ως μια από τις πλέον επικίνδυνες πρακτικές, είναι το ότι οι Δράκοι επικαλούνται να καταλάβουν τον εξασκών. Αυτό έχει ως αποτέλεσμα ο εξασκών να καταλαμβάνεται προσωρινά από οντότητες με μέγιστη ενεργειακή δύναμη, κάτι που μπορεί να αποβεί όχι μόνο επώδυνο, αλλά και μοιραίο. Μας είναι ήδη -πιστεύω- γνωστό ότι η υλική μας υπόσταση και η ενεργειακή της δύναμη είναι πολύ εύθραυστη. Η κατάληψή της από ενεργειακή δύναμη κατά πολύ ανώτερη δεν είναι κάτι που θα πρέπει να λαμβάνεται ελαφρά ή να αντιμετωπίζεται ως παιχνίδι. Όταν ο εξασκών «χορεύει με τους Δράκους» αντιμετωπίζει δυνάμεις που πολύ εύκολα μπορούν να ξεφύγουν από τον έλεγχό του.\nΠαρόλα αυτά, οι Δράκοι δεν μπορούν με τίποτα να χαρακτηριστούν κακόβουλες οντότητες. Αντιθέτως είναι άκρως καλοπροαίρετοι και συνεργάσιμοι! Αυτό που τους καθιστά επικίνδυνους για εμάς τους θνητούς είναι η ανικανότητά τους να δαμάσουν την δύναμή τους ώστε να μην είναι επικίνδυνη για εμάς. Και αυτό είναι που τους ξεχωρίζει από τις άλλες ανώτερες οντότητες που είναι σε θέση να αντιληφθούν τα στενά όριά μας και να χαλιναγωγήσουν την δύναμή τους ανάλογα για μας.\nΠροειδοποιώ λοιπόν από τώρα όσους θα ήθελαν να ακολουθήσουν το μονοπάτι των Δράκων, ότι θα πρέπει να επιδείξουν σοβαρή προσοχή, αξιοσημείωτη πειθαρχεία και οπωσδήποτε πολυετή μελέτη, εκπαίδευση και εξάσκηση.\nΤα μυστικά Δρακόσπιτα της Εύβοιας\nΚάπου στη Νοτιοδυτική Εύβοια μεταξύ Στύρων και Καρύστου υπάρχουν διάσπαρτα κάποια άγνωστα στον πολύ κόσμο μεγαλιθικά κτίσματα. Κανείς δεν γνωρίζει πότε και από ποιους χτίστηκαν, προσδίδοντας τους έτσι μυστήριο και βοηθώντας τη λαϊκή φαντασία να δημιουργήσει μύθους γύρω από αυτά τα κτίσματα. Αυτά είναι τα λεγόμενα Δρακόσπιτα της νοτιοδυτικής Εύβοιας\nΑντίθετα με τους αρχαίους δράκοντες, οι οποίοι ήταν μυθικά τέρατα με σώμα φιδιού που έβγαζαν καπνούς και φωτιές από τα στόματα τους και τις περισσότερες φορές είχαν τρία κεφάλια, οι δράκοντες των πιο σύγχρονων εποχών ήταν μυθικά τέρατα στα οποία ο λαός αποδίδει ανθρώπινη περίπου μορφή και καταπληκτική δύναμη.\nΣυχνά μάλιστα οι δράκοι τα βράδια μεταμορφώνονταν σε διάφορα πλάσματα και πήγαιναν να δουν τις κοπέλες που αγαπούσαν.\nΦΑΝΤΑΣΙΑ. Στη λαϊκή φαντασία οι δράκοι φυλάνε ένα θησαυρό, μία μοναδική πηγή νερού και άλλα τέτοια, ενώ άλλες φορές ζούνε εις βάρος των ανθρώπων καταφεύγοντας σε λεηλασίες και απαγωγές όμορφων κοριτσιών. Η έλλειψη γνώσεων γύρω από τα εντυπωσιακά αυτά οικοδομήματα κέντρισε τη λαϊκή φαντασία να πλέξει παραμύθια και μύθους γύρω από αυτά, δίνοντας τους την ονομασία "Δρακόσπιτα", μια που μόνο γιγαντόσωμα πλάσματα με εκπληκτική δύναμη θα μπορούσαν να τα έχουν χτίσει.\nΜετά τους Κουρήτες εγκαθίστανται στην Εύβοια οι Πελασγοί, οι Λέλεγες, οι Δρύοπες, οι Ίωνες και οι Αιολείς. Όταν ο Ηρακλής έδιωξε τους Δρύοπες από τον Παρνασσό και την Οίτη, ένα μέρος αυτών εγκαταστάθηκε στην Κάρυστο και τα Στύρα. Σύμφωνα με μια εκδοχή ίσως ήταν οι Δρύοπες αυτοί που κατασκεύασαν τα Δρακόσπιτα. Μια από τις φυλές που επίσης κυριάρχησε στην Εύβοια ήταν και οι ?βαντες, που ήταν Αιολική φυλή από τη Φωκίδα. Γενάρχης τους ήταν ο ?βας, που καταγόταν από την Αίγυπτο και εγγονός του ήταν ο μυθικός ήρωας Περσέας.\nΟ Όμηρος μας πληροφορεί ότι οι Αβαντες με αρχηγό τον Ελεφήνωρα εκστράτευσαν στην Τροία στο πλευρό των Αχαιών με 40 πλοία. Αδιάψευστος μαρτυράς της μεγαλειώδους εκείνης εποχής είναι η ακρόπολη των Στύρων, η οποία χρονολογείται από την Μυκηναϊκή εποχή. Μάλιστα ένα από τα αρχαία ονόματα της Ευβοίας είναι και το Αβάντις. Η Εύβοια πήρε το όνομα της από την Εύβοια, νύμφη και κόρη του ποταμού Ασωπού.\nΠαλαιότερα επικρατούσε και η ονομασία "Χαλκίς", λόγω των πλούσιων κοιτασμάτων χαλκού. Παντού στην Εύβοια υπάρχουν αρχαίες μεταλλουργικές εγκαταστάσεις.\nΟι Ευνοείς ίδρυσαν πολλές αποικίες και μετέδωσαν το χαλκιδικό και κυμαϊκό αλφάβητο στη Δύση.\nΣτη νοτιοδυτική Εύβοια, στα ορεινά, σε μια περιοχή που εκτείνεται από τα Στύρα μέχρι την Κάρυστο, υπάρχουν τα λιγοστά και μυστηριώδη Δρακόσπιτα. Ο αριθμός τους δεν ξεπερνάει τα είκοσι πέντε.\nΑν εξαιρέσουμε 4 με 5 Δρακόσπιτα, τα υπόλοιπα βρίσκονται σε άσχημη κατάσταση.\nΤο σημαντικότερο και εντυπωσιακότερο, είναι το Δρακόσπιτο της Όχης, χωρίς αυτό να μειώνει την αξία των άλλων Δρακόσπιτων, όπως π.χ. αυτού των Καψάλων, που βρίσκεται μισή ώρα από τα Στύρα, στη διαδρομή προς την Κάρυστο, σε απόσταση λίγων δεκάδων μέτρων από τον ασφαλτόδρομο. Αρκετά εντυπωσιακά είναι και τα τρία Δρακόσπιτα στη θέση Πάλλη Λάκα Δραγκό, έξω από τα Στύρα. Το όρος Όχη, με υψόμετρο 1.399 μέτρων, δεσπόζει στη νότια Εύβοια. Από κάτω του βρίσκεται ο κόλπος της Καρύστου με την ομώνυμη πόλη. Στις πλαγιές της Οχης είναι χτισμένο από το 1962 το καταφύγιο Οχης της Ομοσπονδίας Εκδρομικών Σωματείων Ελλάδος. Το μονοπάτι που υπάρχει οδηγεί εκτός από την κορυφή του όρους και στο περίφημο Δρακόσπιτο της Οχης.\nΧτισμένο σε υψόμετρο άνω των 1.300 μέτρων, ανάμεσα στις "μύτες" των δύο κορυφών του βουνού, το Δρακόσπιτο αυτό εντυπωσιάζει με τον όγκο του. Δεν θα ήταν υπερβολή να κάνουμε λόγο για ένα θαύμα της αρχιτεκτονικής. Εκεί κοντά του βρίσκεται και η μικρή, λιθόχτιστη εκκλησία του Προφήτη Ηλία\nΤο κτίσμα δεν έχει ούτε μια καμπύλη γραμμή.Είναι χτισμένο από μεγάλους μονοκόμματους ογκόλιθους που τέμνονται κάθετα μεταξύ τους, δίνοντας στο οικοδόμημα μια μοναδική βαρύτητα μορφής και κατασκευής. Το πρώτο επιβλητικό στοιχείο είναι η πύλη του, η οποία αποτελείται από τρεις μεγάλιθους εφαρμοσμένους τέλεια μεταξύ τους σε σχήμα "Π". Ο όγκος τους είναι εντυπωσιακός. Μόνο ο ένας από τους δύο κάθετους μεγάλιθους έχει βάρος που ξεπερνά τους 2 τόνους! Το ύψος του φτάνει τα 2.ίο μέτρα, το πλάτος του τα 1.40 μέτρα και το πάχος του τα 0.25 μέτρα.\nΤο δεύτερο πιο εντυπωσιακό κομμάτι του οικοδομήματος βρίσκεται ακριβώς πάνω από την πύλη και πρόκειται για μία εντυπωσιακών διαστάσεων μεγαλιθική πλάκα που αποτελεί μέρος της εξίσου εντυπωσιακής οροφής. Το μήκος της πλάκας αυτής φτάνει τα 4 μέτρα, το πλάτος της τα 2.5 μέτρα και το πάχος της τα 0.40 μέτρα, ενώ το βάρος της ξεπερνάει τους 10 τόνους! Αμέσως γεννιέται το ερώτημα, ποιοι και με ποιο τρόπο ανέβασαν αυτήν την πλάκα σε ύψος 2.5 μέτρων από το έδαφος. Η απάντηση ακόμη δεν έχει δοθεί. Ένα άλλο θαυμαστό στοιχείο του Δρακόσπιτου είναι η τέλεια ισορροπία που κρατάει τόσες χιλιάδες χρόνια τις μονολιθικές πλάκες της οροφής στην θέση τους. Δεν υπάρχει καμία υποστηρικτική κολόνα, η στέγη όμως παραμένει στη θέση της με αξιοθαύμαστη ισορροπία.\nΈνα μικρό τμήμα της μόνο έχει καταπέσει, χωρίς να γνωρίζουμε το πότε και το γιατί.\nΟι τεράστιες μονολιθικές πλάκες της οροφής είναι προσαρμοσμένες με απόλυτη ακρίβεια, επιτυγχάνοντας την απόλυτη ισορροπία. Αυτό το σύστημα στέγασης λέγεται εκφορικό σύστημα. Για την κατασκευή όμως ενός τέτοιου συστήματος απαιτούνται τέλειοι υπολογισμοί Το κτίσμα δεν έχει ούτε μια καμπύλη γραμμή. Είναι χτισμένο από μεγάλους μονοκόμματους ογκόλιθους που τέμνονται κάθετα μεταξύ τους, δίνοντας στο οικοδόμημα μια μοναδική βαρύτητα μορφής και κατασκευής. Το πρώτο επιβλητικό στοιχείο είναι η πύλη του, η οποία αποτελείται από τρεις μεγάλιθους εφαρμοσμένους τέλεια μεταξύ τους σε σχήμα "Π". Ο όγκος τους είναι εντυπωσιακός. Μόνο ο ένας από τους δύο κάθετους μεγάλιθους έχει βάρος που ξεπερνά τους 2 τόνους! Το ύψος του φτάνει τα 2.ίο μέτρα, το πλάτος του τα 1.40 μέτρα και το πάχος του τα 0.25 μέτρα. Το δεύτερο πιο εντυπωσιακό κομμάτι του οικοδομήματος βρίσκεται ακριβώς πάνω από την πύλη και πρόκειται για μία εντυπωσιακών διαστάσεων μεγαλιθική πλάκα που αποτελεί μέρος της εξίσου εντυπωσιακής οροφής. Το μήκος της πλάκας αυτής φτάνει τα 4 μέτρα, το πλάτος της τα 2.5 μέτρα και το πάχος της τα 0.40 μέτρα, ενώ το βάρος της ξεπερνάει τους 10 τόνους!\nΑμέσως γεννιέται το ερώτημα, ποιοι και με ποιο τρόπο ανέβασαν αυτήν την πλάκα σε ύψος 2.5 μέτρων από το έδαφος. Η απάντηση ακόμη δεν έχει δοθεί. Ένα άλλο θαυμαστό στοιχείο του Δρακόσπιτου είναι η τέλεια ισορροπία που κρατάει τόσες χιλιάδες χρόνια τις μονολιθικές πλάκες της οροφής στην θέση τους. Δεν υπάρχει καμία υποστηρικτική κολόνα, η στέγη όμως παραμένει στη θέση της με αξιοθαύμαστη ισορροπία.\nΈνα μικρό τμήμα της μόνο έχει καταπέσει, χωρίς να γνωρίζουμε το πότε και το γιατί. Οι τεράστιες μονολιθικές πλάκες της οροφής είναι προσαρμοσμένες με απόλυτη ακρίβεια, επιτυγχάνοντας την απόλυτη ισορροπία. Αυτό το σύστημα στέγασης λέγεται εκφορικό σύστημα. Για την κατασκευή όμως ενός τέτοιου συστήματος απαιτούνται τέλειοι υπολογισμοί.\nΕπάνω στο φαρδύ τοίχο του οικοδομήματος τοποθετείται μια μεγάλη πλάκα που εξέχει λίγο προς το εσωτερικό. Επάνω σε αυτή την πλάκα, τοποθετείται μία δεύτερη που εξέχει λίγο περισσότερο από την πρώτη και επάνω στη δεύτερη μία τρίτη με τον ίδιο τρόπο και ούτω καθεξής μέχρι που οι τελευταίες πλάκες συναντήσουν τις αντίστοιχες του απέναντι τοίχου. Τα βάρη των πλακών πρέπει να υπολογιστούν πολύ καλά γιατί αλλιώς το κέντρο βάρους την στέγης θα βρεθεί έξω από την βάση στήριξης (που στην προκειμένη περίπτωση είναι ο τοίχος του Δρακόσπιτου) και όλη η στέγη θα καταρρεύσει. Για να δώσουν μεγαλύτερη ασφάλεια σε αυτό το σύστημα στέγασης οι κατασκευαστές των Δρακόσπιτων φαίνεται πως χρησιμοποιούσαν και μεγάλους ογκόλιθους, που τους τοποθετούσαν πάνω στις πλάκες της οροφής, στο τμήμα το οποίο εφάπτεται πάνω στους τοίχους, σαν αντίβαρα. Αυτό το εκφορικό σύστημα της στέγης και η τέλεια συναρμογή του είναι ένα αρχιτεκτονικό επίτευγμα, ακατόρθωτο ίσως ακόμη και σήμερα για πολλούς αρχιτέκτονες.\nΜυστήριο επίσης παραμένει το πώς μπόρεσαν οι άνθρωποι εκείνης της εποχής με ία μέσα που διέθεταν, να υψώσουν αυτούς τους μεγάλιθους βάρους τόσων πολλών τόνων ακόμη και σε ύψος άνω των 2.5 μέτρων. Ή μήπως έχουμε πολλά να μάθουμε ακόμη; Το Δρακόσπιτο της Οχης έχει 12.6 μέτρα μήκος, 7-7 μέτρα πλάτος και μέγιστο ύψος 3 μέτρα Πρόκειται δηλαδή για ένα κτίσμα το εμβαδόν του οποίου πλησιάζει τα 100 τετραγωνικά μέτρα. Η συναρμογή των ογκόλιθων στα πλαϊνά τοιχώματα, έχει γίνει χωρίς να χρησιμοποιηθεί το παραμικρό συνδετικό υλικό. Κι όμως οι πέτρες έχουν πελεκηθεί τόσο τέλεια και έχουν ταιριάξει η μία με την άλλη έτσι που να μην αφήνουν το παραμικρό κενό. Η δε ευθυγράμμιση τους είναι άψογη, δημιουργώντας ένα τέλειο παραλληλεπίπεδο πλευρικού τοιχώματος. Ποια όμως μπορεί να ήταν η χρήση ενός τέτοιου οικοδομήματος; Το 1959 ο καθηγητής της Αρχιτεκτονικής Σχολής της Θεσσαλονίκης Νικόλαος Μουτσόπουλος, έκανε έρευνα και ανασκαφές στα Δρακόσπιτα της Νότιας Εύβοιας. Σε αυτό της Οχης, βρήκε στο εσωτερικό του αγγεία που χρονολογούνται από τον 70 π.Χ. αιώνα (Αρχαϊκή περίοδος) και έπειτα. έξω από το κτίσμα εντοπίστηκε ένας αποθέτης, δηλαδή μια υπόγεια κατασκευή που περιείχε οστά ζώων, όστρακα, θραύσματα από αγγεία και μερικά άλλα μικροαντικείμενα, το πιθανότερο κατάλοιπα από θυσίες (λέγεται ακόμα ότι βρέθηκε και ένα όστρακο που είχε χαραγμένο επάνω του ένα άγνωστο είδος γραφής). Σύμφωνα με τον καθηγητή Ν. Μουτσόπουλο πρόκειται περί λατρευτικού κτίσματος που χτίστηκε από τους Δρύοπες πριν το γόο π.Χ. Η μυθολογία ενισχύει αυτήν την εκδοχή καθώς λέει πως στην κορυφή της Οχης έσμιξε ο Δίας με την Ήρα. ίσως λοιπόν τα Δρακόσπιτα να ήταν κτίσματα αφιερωμένα στον Δία και την Ήρα.\nΆλλοι αρχαιολόγοι και ερευνητές υποστηρίζουν ότι έχει κατασκευαστεί πριν τον Τρωικό Πόλεμο, ενώ ένας ξένος ερευνητής υποστήριξε ότι ίσως να πρόκειται για το αρχαιότερο κτίσμα στην Ευρώπη. Πολλά Δρακόσπιτα βρίσκονται κοντά σε αρχαία λατομεία. Έτσι δεν είναι λίγοι αυτοί που υποστηρίζουν ότι δεν πρόκειται για τίποτα περισσότερο από καταφύγια λατόμων, ενώ άλλοι ερευνητές λένε ότι πρόκειται για ταφικά μνημεία. Απαντήσεις σε αυτά τα ερωτήματα μπορεί να δώσει μόνο μια πιο εκτεταμένη αρχαιολογική, τοπογραφική και γεωλογική έρευνα. Αυτό που ξέρουμε σίγουρα, είναι ότι η Εύβοια κατοικήθηκε από πολύ νωρίς, ήδη από την Παλαιολιθική εποχή ενώ τη Νεολιθική εποχή ήταν ήδη πυκνοκατοικημένη, με αξιόλογες πόλεις και ναυτικό. Τη μεγαλύτερη της άνθηση τη γνώρισε την Πρωτοελλαδική εποχή(3200-2100 π.Χ.), περίοδο κατά την οποία ανέπτυξε εμπορικές σχέσεις με τα νησιά του Αιγαίου και την Μικρά Ασία. Τη μεγάλη της ακμή την οφείλει στην καίρια γεωγραφική θέση της, στα εύφορα εδάφη της και στο μεγάλο ορυκτό πλούτο της. Η μοναδικότητα των Δρακόσπιτων μαρτυρεί ότι δημιουργήθηκαν από φορείς ντόπιου πληθυσμού με εντυπωσιακές γνώσεις αρχιτεκτονικής και κατεργασίας της πέτρας.\nΓια την ώρα μόνο αβέβαιες υποθέσεις μπορούμε να κάνουμε για το ποιοι ήταν οι κατασκευαστές τους, αλλά και για τον τόπο καταγωγής τους. Το ίδιο συμβαίνει και με τις ελληνικές πυραμίδες όπως αυτή του Ελληνικού τις οποίες κάποιοι ερευνητές τις χρονολογούν γύρω στα 300 π.Χ. ενώ κάποιοι άλλοι που στηρίζονται στη μέθοδο χρονολόγησης της θερμοφωταύγειας τις τοποθετούν γύρω στα 2.720 π.Χ. Ούτε για αυτές έχει δοθεί μια ικανοποιητική εξήγηση, ίσως μια πιο εκτεταμένη έρευνα να φέρει στο φως ένα κομμάτι του άγνωστου ελληνικού πολιτισμού και να δημιουργήσει καινούργια ερωτήματα, αλλά και να δώσει απαντήσεις σε αυτά. Για την ώρα, οι γιγαντόσωμοι δράκοι ίσως να παραμένουν οι φρουροί ενός θησαυρού γνώσεων που δεν τον χωράει ο νους μας.\nΣτην τοποθεσία Μύλοι της Καρύστου, σε ένα απόκρημνο τοπίο, εκεί όπου κάποτε ήταν ένα αρχαίο λατομείο, κάποιες λευκές κολόνες ξεχωρίζουν στο χώμα. Πρόκειται για μονολιθικούς κολοσσιαίους κίονες, οι οποίοι αφέθηκαν εκεί στην πλαγιά όταν σταμάτησε πια η ζήτηση τους. Το μέγεθος τους είναι εντυπωσιακό. Οι μεγαλύτεροι έχουν μήκος 11 μέτρα και μέγιστη διάμετρο 2.2 μέτρα. Το βάρος τους ξεπερνά τους 40 τόνους. Οι κίονες αυτοί ανήκουν στην ελληνιστική και ρωμαϊκή περίοδο και η ύπαρξη τους ήταν πασίγνωστη. Χρησιμοποιήθηκαν σε πολλά σπουδαία μνημεία τόσο της ελληνιστικής και ρωμαϊκής εποχής όσο και σε μεταγενέστερα όπως ο ?γιος Δημήτριος στη Θεσσαλονίκη, η Αγία Σοφία στην Κωνσταντινούπολη και άλλα. Ο τρόπος που οι άνθρωποι εκείνων των εποχών εξόρυσσαν ένα τόσο μεγάλο κομμάτι συμπαγούς μαρμάρου, το επεξεργάζονταν τέλεια και το τοποθετούσαν στα πλοία με τέτοιο τρόπο ώστε αυτά να μη βυθίζονται, είναι μια πρόκληση για τους ερευνητές. Ακόμη και αν αυτοί οι κίονες κείτονται εγκαταλελειμμένοι σε εκείνη την πλαγιά της Οχης, έχουν να μας θυμίσουν πόσα πολλά στοιχεία αγνοούμε για την τεχνογνωσία των πολιτισμών του παρελθόντος.


O Δεκάλογος του Μεγάλου Ποιητή | Intellectum\nστις 26/01/2017, 15:37 στο Αποτυπώματα Ημέρας, Δακτύλιος του Κρόνου, Λογοτεχνία, Ποίηση\nΟ Κωνσταντίνος Μελισσάς ζει στο Τορόντο και τη Νόβια Σκότια του Καναδά. Εργάζεται ως ανειδίκευτος γραφιάς περιοδικών, δικηγορικών γραφείων και διαφημιστικών εταιρειών. Κατά βάθος παραμένει ερασιτέχνης συγγραφέας, εθισμένος στην αρνητική κριτική και λάτρης των ηγγλισινικών. Η δεύτερη ποιητική του συλλογή Ματς Πόιντ αναμεένται να εκδοθεί το 2018, πέντε χρόνια μετά τις Αθώες Λογοκλοπές (Σαιξπηρικόν, 2013). http://melissas.intellectum.org\nΕγγραφείτε στο Ενημερωτικό μας Δελτίο μέσω ηλεκτρονικού μηνύματος για να λαμβάνετε ενημερώσεις.\nΠοίηση ή Βαρβαρότητα;\nΠοίηματα – Hugo Mujica (εκδόσεις Θράκα)\nKim Addonizio: η ποιήτρια που τραγουδάει τα μπλουζ\nWarsan Shire: η ποιήτρια όσων δεν ακούγονται\n2 σχόλια στο O Δεκάλογος του Μεγάλου Ποιητή\nΡένα Γέρου : στις 30/01/2017, 15:00 #\nΣυμφωνώ ως επί τω πλείστον μα πρέπει αν λάβουμε υπ όψιν μας πως οι εποχές έχουν αλλάξει και το διαδίκτυο είναι πλέον μέρος της ζωής μας. Να σημειώσω δε, ότι πολλά νέα παιδιά χρησιμοποιούν αυτό που τόσο αφ υψηλού χλευάζετε ως μέσον ακόμα και για να κάνουν εργασίες για την εκπαίδευση τους. Κάθε τι είναι και ένα εργαλείο και το χρησιμοποιούμε ανάλογα. Δεν ακυρώνεται η χρήση λόγω κακής χρήσης απο μερίδα ανθρώπων όσο μεγάλη κι αν είναι αυτή. Πιστεύετε πως αν οι ποιητές του παρελθόντος εαν ζούσαν σήμερα δεν θα χρησιμοποιούσαν το διαδίκτυο;\nΒίκτωρ Τσιλώνης : στις 01/02/2017, 20:33 #\n…Σίγουρα ισχύει αυτό που λέτε. Όμως ακόμη κι αν οι εποχές και τα μέσα έχουν αλλάξει το “άριστο μέτρο” συνεχίζει να δείχνει προς την ορθή κατεύθυνση….\nΓράψτε απάντηση στο Ρένα Γέρου Πατήστε εδώ για ν'ακυρώσετε την απάντηση.\nΜήνυμα Ηλεκτρονικού Ταχυδρομείου (δεν θα δημοσιευτεί) (απαιτείται)\nΑλεξάνδρα Μπακονίκα 24/03/2018, 00:50\nΦωτορραφίες 0.1 20/02/2018, 20:10


PANELIAKOS, Boston USA: Η διαστημική τεχνολογία της Airbus φτάνει στον Άρη\nΤο Perseverance rover της NASA βασίζεται στον μετεωρολογικό σταθμό της Airbus και στην κεραία επικοινωνίας υψηλής απόδοσης.\nΌταν το Rover Perseverance της NASA θα προσγειωθεί στην επιφάνεια του Κόκκινου Πλανήτη την επόμενη Πέμπτη, η βασική τεχνολογία της Airbus θα είναι επί του σκάφους: ο μετεωρολογικός σταθμός του MEDA θα παρέχει στους επιστήμονες πολύτιμα δεδομένα για τον καιρό του Άρη και το σύστημα υψηλής κεραίας θα εξασφαλίσει σύνδεση υψηλής ταχύτητας με τη Γη, για όλη τη διάρκεια της αποστολής MARS2020.\nΤο Perseverance θα χρησιμοποιήσει επτά επιστημονικά όργανα για τη μελέτη του βιολογικού και γεωλογικού περιβάλλοντος του Άρη, συμπεριλαμβανομένου του μετεωρολογικού σταθμού MEDA (Mars Environmental Dynamics Analyzer), που σχεδιάστηκε και κατασκευάστηκε από την Airbus.\nΤο όργανο MEDA θα μετρήσει πολλές περιβαλλοντικές παραμέτρους χρησιμοποιώντας αισθητήρες που κατανέμονται σε ολόκληρο το rover: ταχύτητα και κατεύθυνση ανέμου, σχετική υγρασία, ατμοσφαιρική πίεση, θερμοκρασίες εδάφους και αέρα, ηλιακή ακτινοβολία και επίσης ιδιότητες αιωρούμενης σκόνης. Αυτές οι παράμετροι θα είναι σημαντικές κατά τη λήψη της αυτόνομης απόφασης για την χρησιμοποίηση του ελικοπτέρου Ingenuity.\nΤο MEDA είναι ο τρίτος περιβαλλοντικός σταθμός του Άρη με επικεφαλής την Airbus, αποδεικνύοντας την τεχνογνωσία της σε αυτόν τον τομέα. Ο πρώτος ήταν το Curiosity rover το 2012, γνωστό ως REMS (Rover Environmental Monitoring Station) και ο δεύτερος το InSight το 2018, που ονομάζεται TWINS (Temperature and Wind for InSight). Και οι δύο ήταν επιτυχημένες αποστολές των NASA / JPL.\nΌλα τα δεδομένα από τις ανακαλύψεις του Perseverance θα σταλούν στη Γη μέσω του συστήματος κεραίας υψηλού απόδοσης (HGAS), που επίσης σχεδιάστηκε και κατασκευάστηκε από την Airbus, με βάση μια κεραία μετάδοσης και λήψης ζώνης Χ που θα επιτρέπει την επικοινωνία δεδομένων υψηλής ταχύτητας. Η κεραία βασίζεται στην τεχνολογία microstrip, και προστατεύεται από τη σκόνη, για να διατηρεί καθαρές συνθήκες και θερμική σταθερότητα.\nΗ κεραία θα στείλει άμεσα επιστημονικά δεδομένα που παράγονται από τα διάφορα όργανα και πληροφορίες σχετικά με την κατάσταση του rover, χωρίς την ανάγκη ενδιάμεσων συνδέσμων (π.χ. τροχιά). Επιπλέον, το όχημα θα λαμβάνει καθημερινές οδηγίες από τη Γη με τα καθήκοντα της ημέρας. Καθώς η κεραία είναι κατευθυνόμενη, μπορεί να στείλει μια «δέσμη» πληροφοριών που δείχνουν κατευθείαν στη Γη, χωρίς να κινεί το όχημα, γεγονός που συμβάλλει στην εξοικονόμηση ενέργειας.\nΟι ακραίες θερμοκρασίες που επικρατούν στον Άρη, απαιτούσαν πιστοποίηση του συστήματος κεραίας σε θερμοκρασίες που κυμαίνονται από -135οC έως + 90οC με εξαντλητικές δοκιμές θερμικής κόπωσης. Αυτό θα είναι το δεύτερο σύστημα κεραίας HGAS της Airbus στον Άρη, με το πρώτο να λειτουργεί άψογα στο Curiosity εδώ και οκτώ χρόνια.\nΤο Mars2020 είναι η πιο φιλόδοξη αποστολή που έχει σταλεί ποτέ στον Άρη, καθώς θα εξετάσει τον Άρη και το έδαφός του με μεγαλύτερη λεπτομέρεια από ποτέ, αναζητώντας στοιχεία για την προηγούμενη ζωή στον πλανήτη, σημάδια ή ίχνη προηγούμενης ζωής (βιο-υπογραφές). Επίσης, θα ασχοληθεί με τις γεωλογικές καταστάσεις της επιφάνειας και θα μετρήσει την καθημερινή και εποχιακή εξέλιξη των διαδικασιών που συμβαίνουν στην ατμόσφαιρα, συμπεριλαμβανομένης της αιωρούμενης σκόνης. Το Perseverance θα δοκιμάσει επίσης τεχνολογίες που θα βοηθήσουν να ανοίξει ο δρόμος για μελλοντική ανθρώπινη εξερεύνηση του Άρη, όπως η παραγωγή οξυγόνου από διοξείδιο του άνθρακα στην ατμόσφαιρα ή την πρώτη πτήση ενός μικρού ελικοπτέρου σε έναν άλλο πλανήτη.\nΑξίζει να σημειώσουμε ότι η Airbus δημιούργησε την πρώτη αποστολή της Ευρώπης στον Άρη, τη Mars Express, η οποία ξεκίνησε το 2003. Η Airbus σχεδίασε και κατασκεύασε το όχημα Beagle 2 (που μεταφέρθηκε στον Άρη από την Mars Express), το οποίο δυστυχώς χάθηκε μετά την κυκλοφορία του.


“The day the war came” – Nicola Davies | ΕfiSoul63\n← Σ’ ανύπαρκτο παγκάκι θα καθόμουν…\nVai Vedrai…Francesca Gagnon →\n4 comments on ““The day the war came” – Nicola Davies”\nMay 22, 2018 @ 11:11\nΚαι ο πόλεμος δεν έφυγε ποτέ… 😦\nMay 22, 2018 @ 11:24\nΉ η ανθρωπότητα θα τελειώσει τους πολέμους, ή οι πόλεμοι θα αποτελειώσουν την ανθρωπότητα. – Τζον Φιτζέραλντ Κένεντι\nMay 22, 2018 @ 18:02\nΈφη μου, ο πόλεμος αποτρόπαιος,ναι, μα το ποίημα υπέροχο!! Και η εικόνα που το συνοδεύει φανταστική!!\nMay 22, 2018 @ 20:45\nΕδώ θα δεις κι άλλες του ίδιου καλλιτέχνη!! Καλό βράδυ Βεατρίκη!!!


A Day to Remember… 21/4 [TESTAMENT] | Rockhard - Greece\nΟΝΟΜΑ ΑΛΜΠΟΥΜ: “The Legacy” – TESTAMENT\nΦωνητικά - Chuck Billy\nΚιθάρες - Alex Skolnick, Eric Peterson\nΜπάσο - Greg Christian\nDrums - Louie Clemente\nΤο 1985 ήταν μια εξαιρετική χρονιά για το thrash. Ήταν η χρονιά που, μεταξύ άλλων, οι EXODUS ντεμπούταραν σαν σίφουνας στη σκηνή με το “Bonded By Blood”. Ήταν η χρονιά που οι SLAYER έσπειραν τον όλεθρο με το “Hell Awaits”. Και ήταν η χρονιά που κάπου στην Καλιφόρνια, μια μπάντα με το όνομα LEGACY δημιουργούσε αίσθηση με το πρώτο της demo. Η μπάντα εντυπωσιάζει με την ταχύτητα και τη φρεσκάδα της και προκαλεί το ενδιαφέρον της πολυεθνικής Atlantic Records σε τέτοιο σημείο που προτείνει στους LEGACY άμεσα συμβόλαιο.\nΕνώ ετοιμάζονται να μπουν στο στούντιο, οι LEGACY δέχονται ένα γερό ταρακούνημα καθώς το 1986 οι EXODUS προτείνουν στον τραγουδιστή Steve “Zetro” Souza να αντικαταστήσει τον Paul Baloff. Εκείνος δέχεται, όχι όμως προτού προτείνει ο ίδιος στους πρώην συνεργάτες του τον αντικαταστάτη του. Πρόκειται για τον θηριώδη Ινδιάνο Chuck Billy, που είχε εντυπωσιάσει τον Souza με την συμμετοχή του και τη σκηνική του παρουσία σε μια τοπική μπάντα με το όνομα GUILT και μάλιστα είχαν κυκλοφορήσει και ένα demo το 1984. Πραγματικά ο Billy γίνεται μέλος της μπάντας και αφού δίνουν και ένα live τον Ιούλιο του 1986, η μπάντα ετοιμάζεται εκ νέου να μπει στο στούντιο. Τα προβλήματα όμως για τους LEGACY δείχνουν να μην σταματούν….\nΗ μπάντα μπαίνει για ηχογραφήσεις στα Pyramid Sound Studios στη Νέα Υόρκη με μια δυνατή ομάδα στον τομέα της παραγωγής. Επικεφαλής αναλαμβάνει ο Alex Perialas, ιδιοκτήτης των Pyramid Sound Studios και ήδη γνωστός με τις δουλειές του στους metal κύκλους, με τους Jon και Marsha Zazula να συμμετέχουν ως διευθυντές εκτέλεσης παραγωγής. Ενώ οι ηχογραφήσεις βρίσκονται σε εξέλιξη, μια jazz μπάντα εμφανίζεται από το πουθενά και ισχυρίζεται ότι έχει ήδη κατοχυρώσει το όνομα LEGACY. Οι ήρωες μας βρίσκονται σε αδιέξοδο, επειδή δεν μπορούν να κυκλοφορήσουν το άλμπουμ τους κάτω από αυτό το όνομα καθώς κινδυνεύουν με μηνύσεις. Την λύση θα δώσει ο Billy Milano, φίλος της μπάντας και τραγουδιστής των S.O.D. και M.O.D. O Milano θα προτείνει στη μπάντα να αλλάξουν το όνομα της και με το όνομα “The Legacy” να βαφτίσουν το ντεμπούτο τους, Τους βρίσκει μάλιστα και το όνομα της νέας μπάντας. Και το όνομα αυτής, TESTAMENT…\nΑπελευθερωμένοι από νομικά και λοιπά ζητήματα, οι TESTAMENT αφοσιώνονται στις ηχογραφήσεις και στις 21 Απριλίου 1987 το “The Legacy” κάνει την εμφάνιση του και πραγματικά κάνει πάταγο. Ένας δίσκος πραγματική πυριτιδαποθήκη έτοιμη να εκραγεί. Κάποια κομμάτια ήταν ήδη γνωστά από το demo των LEGACY και αυτά είναι τα “Burnt Offerings”, “Alone In The Dark” και “Raging Waters”, μόνο που με τον Billy στα φωνητικά αποκτούν μια άλλη δυναμική. Από εκεί και πέρα ο δίσκος αποτελείται από ένα συμπαγές τείχος από riffs, με κομμάτια όπως το fan favorite “Over The Wall”, το πιο μελωδικό “Alone In The Dark”, τα βίαια “C.O.T.L.O.D” και “Apocalyptic City”, το στιβαρό “First Strike Is Deadly”, το ογκώδες “The Haunting”… διάολε, δεν άφησα και κανένα απ’ έξω!\nΟι ταχύτητες είναι υψηλές, αλλά όχι σε μεγάλο βαθμό. Υπήρχαν άλλωστε μπάντες εκείνη την εποχή που έπαιζαν πολύ πιο γρήγορα από τους TESTAMENT. Η διαφορά είναι ότι τα riffs είναι γεμάτα φαντασία. Μιλάμε για τρελά, αξιοζήλευτα riffs, τεχνικά, και με τις ταχύτητες να αγγίζουν κόκκινο εκεί που πρέπει. Εδώ επίσης θα πρέπει να αναφέρουμε και το όνομα του Alex Skolnick που, με τα μελωδικά solos του, καταφέρνει να αφήσει τους πάντες με το στόμα ανοιχτό. Ένας εκπληκτικός συνθέτης και κιθαρίστας με εξαιρετική κατάρτιση. Πλάι του, άξιος στυλοβάτης η αθόρυβη riffομηχανή που ακούει στο όνομα Eric Peterson. Ιδιαίτερη αναφορά θα πρέπει να κάνουμε και στον Chuck Billy που, πραγματικά εντυπωσιάζει. Φωνητικά άγρια, βάρβαρα, σπηλαιώδη, που δίνουν στα κομμάτια την απαραίτητη ώθηση, χωρίς τις επιρροές από τον James Hetfield που ανέπτυξε αργότερα. Το αντίκτυπο του “The Legacy” ήταν τεράστιο στους metal κύκλους. Κατ’ αρχήν εδραίωσε την περίφημη σκηνή του Bay Area. Ένα εκπληκτικό ντεμπούτο, κατά πολλούς μάλιστα θεωρείται και η καλύτερη δουλειά των TESTAMENT, ενώ συχνά πυκνά φιγουράρει στην κορυφή διαφόρων λιστών με thrash άλμπουμ που δεν έχουν κυκλοφορήσει από τους Big 4. Μια νέα μεγάλη δύναμη στο χώρο του thrash μόλις είχε εμφανιστεί.\nΣε όλα τα κομμάτια συμμετέχει ως στιχουργός ο Souza εκτός των “C.O.T.L.O.D.”, “Do Or Die” και “Apocalyptic City”.\nΤο ακρωνύμιο “C.O.T.L.O.D.” ερμηνεύεται ως “Curse Of The Legions Of Death”.\nΈνα δέκατο κομμάτι με τίτλο “Reign Of Terror” ηχογραφήθηκε μαζί με τα υπόλοιπα αλλά δεν συμπεριλήφθηκε στο άλμπουμ. Παρόλα αυτά εμφανίστηκε μερικά χρόνια αργότερα στο single “Trial By Fire” καθώς και στο EP “Return To The Apocalyptic City”. Το κομμάτι ήταν και αυτό ήδη γνωστό από το demo των LEGACY.